open-index/open-wikipedia-markdown huggingface dataset:
ଫୁଲୁରି ଅମାବାସ୍ୟା

ଆଶ୍ୱିନ ମାସର ଅମାବାସ୍ୟାକୁ **ଫୁଲୁରି ଅମାବାସ୍ୟା**, **ଫୁଲେରି ଅମାବାସ୍ୟା**,ଭିକମଗା ଉଆଁସ, ପତ୍ରପକା ଅମାବାସ୍ୟା, **ପୋଲେରି ଅମାବାସ୍ୟା**, **ଫୁଲ୍ଲୋରି ଅମାବାସ୍ୟା**, **ଆର୍ଦ୍ରା ଅମାବାସ୍ୟା**, **ସର୍ବପିତୃ ଅମାବାସ୍ୟା** ବା **ମହାଳୟା** କୁହାଯାଏ । ଏହି ଅମାବାସ୍ୟାରେ ଅରୁଆ ଚାଉଳ ଚୂନା, କ୍ଷୀର, ନଡିଆ , ଗୁଡ,ଗୁଜୁରାତି ଗୁଣ୍ଡରେ ପ୍ରସ୍ତୁତ ଆର୍ଦ୍ରା ବା ଅଟ୍ଟକାଳି କରାଯାଏ ।

## ବଜ୍ର ମହାକାଳୀ ଓଷା 
ଏହା ପାରମ୍ପରିକ ଓଡ଼ିଆ ଓଷା ମଧ୍ୟରୁ ଅନ୍ୟତମ । ଏହି ବ୍ରତରେ **ବଜ୍ର ମହାକାଳୀ**ଙ୍କୁ ଉପାସନା କରାଯାଏ । ବିଶେଷ କରି ଦକ୍ଷିଣ ଓଡ଼ିଶାରେ ଏହି ବ୍ରତ ସାମୁହିକ ଭାବେ ପାଳନ କରାଯାଏ।   thumb|ବଜ୍ର ମହାକାଳୀ ବ୍ରତ
ଏଥିରେ ସାତ ପ୍ରକାରର ଫୁଲ, ସାତଟି ଦୁବ ଆଉ ଚାଉଳ, ସାତ ପ୍ରକାର ଶାଗ ବ୍ୟଞ୍ଜନ, ସାତ ପ୍ରକାର ପରିବାର ଘାଣ୍ଟ, ସାତ ଫଳ ସାତଟି କଖାରୁ ପତ୍ରରେ ପରଷାଯାଇ ଭୋଗ କରାଯାଏ । ସାତ ସୂତାରେ ସାତଟି ହଳଦୀ ଗଣ୍ଠି ବନ୍ଧାଯାଇ ସାତ ଡାଳ(ବଜ୍ରମୂଳୀ, ମହାକାଳ, ଆଖୁ, ଅଁଳା, ବେଲ, ଆମ୍ବ, ଧାନ) ଦେଇ ଶିଳ-ଶିଳିପାକୁ ପୂଜା କରାଯାଏ । ସାଧବ ପରିବାରରେ ସୁନାର ହଳଦୀଗଣ୍ଠିରେ ପୂଜା ହେଉଥିଲା । ଶେଷରେ ସାତ ଡାଳରେ ବନ୍ଧାଯାଇଥିବା ଛାଟରେ ସଭିଙ୍କୁ ଧୀରେ ପ୍ରହାର କଲେ ଠାକୁରାଣୀ ତାଙ୍କୁ ବଜ୍ର ଭଳି ବଳବାନ କରିଥାନ୍ତି ବୋଲି ବିଶ୍ୱାସ ରହିଛି । 

ବ୍ରତକଥାରେ ଅଛି ଯେ ସାଧବ ପରିବାରର ସାନ ବୋହୂ ବଜ୍ର ମହାକାଳୀଙ୍କ ଆର୍ଦ୍ରା ହାଣ୍ଡି ଚାଉଳକୁ ଅଇଁଠା କରିବାରୁ ଦେବୀ କୋପ ହୋଇ ତାହାର ଛଅ ପୁଅକୁ ଜନ୍ମମାତ୍ରକେ ନେଇ ଯାଆନ୍ତି । ସପ୍ତମ ଗର୍ଭରେ ଶାଶୁ ଘରୁ ବାହାର କରିବାରୁ ଦେବୀ ଦୋଷ କ୍ଷମା କରି ତାକୁ ସାତ ପୁଅ ଫେରାଇ ଦିଅନ୍ତି । ସେଥିପାଇଁ ପୁତ୍ରକନ୍ୟା ପ୍ରାପ୍ତି ପାଇଁ ଏହି ବ୍ରତ କରାଯାଏ ।

## ଚିତ୍ର 

ଫାଇଲ:Bajra Mahakali Brata 2.jpg|ଭୋଗ
ଫାଇଲ:Bajra Mahakali Brata 3.jpg|ସାତ ଡାଳ
ଫାଇଲ:Bajra Mahakali Brata 4.jpg|

ଶ୍ରେଣୀ:ଓଡ଼ିଆ ଚଳଣି
ଏକନାଥ ସୋଲକର

thumb|ଏକନାଥ ସୋଲକର
ଏକନାଥ ସୋଲକର ( Eknath Dhondu Solkar) ଯାହାଙ୍କ ଡାକ ନାମ  ଏକ୍କି କୁହା ଯାଉଥିଲା , ଜଣେ ଭାରତୀୟ ଅଲ ରାଉଣ୍ଡ କ୍ରିକେଟ ଖେଳାଳି । ସେ ୧୮ ମାର୍ଚ୍ଚ ୧୯୪୮ରେ ମୁମ୍ବାଇରେ ଜନ୍ମଗ୍ରହଣ କରିଥିଲେ । ସେ ତାଙ୍କର କ୍ରିକେଟ ଜୀବନ କାଳ  ରେ ଭାରତ ପାଇଁ ୨୭ଟି ଟେଷ୍ଟ ଓ ୭ଟି ଏକଦିବାସୀୟ ଅନ୍ତରାଷ୍ଟ୍ରୀୟ ମେଚ ଖେଳିଥିଲେ । ୨୦୦୫ରେ ୫୭ ବର୍ଷ ବୟସରେ ହୃଦଘାତରେ ତାଙ୍କର ପରଲୋକ ଘଟିଥିଲା । 

ଟେଷ୍ଟ କ୍ରିକେଟରେ ଏକ ଶତକ ମଧ୍ୟ କରିଥିବା ଏକନାଥ ଉଭୟ ଦ୍ରୁତ ବୋଲିଂ ଓ ସ୍ପିନ ବୋଲିଂ କରିପାରୁଥିଲେ । ପ୍ରଖ୍ୟାତ କ୍ରିକେଟର ଗାରି ସୋବର୍ସଙ୍କ ମଡେଲର ଜଣେ  ଅଲରାଉଣ୍ଡର ହେଇଥିବା ହେତୁ ତାଙ୍କୁ " ଗରିବର ଗାରି ସୋବର୍ସ " ( poor man's Sobers) କୁହା ଯାଉଥିଲା । କିନ୍ତୁ ଭାରତୀୟ କ୍ରିକେଟ ପ୍ରେମୀମାନେ ସୋଲକରଙ୍କୁ ଜଣେ ଶ୍ରେଷ୍ଠ ଫିଲଡର ହିସାବରେମାନେ ରଖନ୍ତି । ସେ forward short-leg ଅଞ୍ଚଳରେ ବିଶ୍ୱର ଶ୍ରେଷ୍ଠ ଫିଲଡର ଥିବା କଥା ଇଂଲଣ୍ଡର ପୂର୍ବତନ ଅଧିନାୟକ ଟୋନି ଗ୍ରେ ମଧ୍ୟ ସ୍ୱୀକାର କରନ୍ତି । 

ମାତ୍ର ୨୭ଟି ମେଚରେ ୫୩ଟି କେଚ ନେଇଥିବା ସୋଲକର ଭାରତ ଜିତି ଥିବା ସର୍ବପ୍ରଥମ ଟେଷ୍ଟ , ଯାହା ଇଂଲଣ୍ଡ ବିରୁଦ୍ଧରେ ଥିଲା , ସେଥିରେ ତାଙ୍କର ଫିଲଡିଙ୍ଗର ଅବଦାନ ମୁଖ୍ୟ ଅବଦାନ ହିସାବରେ ଗଣିତ ହେଇଥିଲା  । ତାଙ୍କର ଶାଣିତ ଫିଲଡିଙ୍ଗ ଫଳରେ ହିଁ ଭାରତୀୟ ସ୍ପିନ ବୋଲରମାନେ ଅଧିକ ୱିକେଟ ନେବାରେ ସକ୍ଷମ ହେଇଥିଲେ । 

## ପ୍ରାରମ୍ଭିକ ଜୀବନୀ 
ସୋଲକରଙ୍କ ପିତା ହିନ୍ଦୁ ଜିମଖାନା ପଡିଆରେ ମୁଖ୍ୟ ଗ୍ରାଉଣ୍ଡମେନ ହିସାବରେ କାର୍ଯ୍ୟ  କରୁଥିଲେ ।ନିଜେ ସୋଲକର ମେଚ ଚାଲୁଥିବା ବେଳେ ସ୍କୋର ବୋର୍ଡ ବଦଳେଇବା କାମ କରୁଥିଲେ । ସ୍କୁଲ ଜୀବନରୁ ହିଁ ଏକନାଥ ଭାରତୀୟ ସ୍କୁଲ ଦଳ ତରଫରୁ ଶ୍ରୀଲଙ୍କା ସ୍କୁଲ ଦଳ ସହିତ ଖେଳିବାକୁ ଶ୍ରୀଲଙ୍କା ଯାଇଥିଲେ । ତତ୍ ପରେ ସେ ଇଂଲଣ୍ଡ ସ୍କୁଲ ଦଳ ବିପକ୍ଷରେ ଅଧିନାୟକ ଭାବେ ସେଠାକୁ ୧୯୬୫/୬୬ରେ ଯାଇଥିଲେ । ଉଲ୍ଲେଖନୀୟ କଥା ଯେ ସେହି ଦଳରେ ପରବର୍ତ୍ତୀ କାଳରେ ଭାରତ ପାଇଁ ସୁନାମର ସହ ଖେଳିଥିବା ସୁନୀଲ ଗାଭାସ୍କର ଓ ମହିନ୍ଦର ଅମରନାଥଙ୍କ ପରି ଖେଳାଳି ଥିଲେ । 

## କ୍ରିକେଟ ଜୀବନୀ 
ନିଉ ଜିଲାଣ୍ଡ ବିରୁଦ୍ଧରେ ହାଇଦରାବାଦଠାରେ ୧୦୬୯/୭୦ରେ ଏକନାଥ  ନିଜ ପ୍ରଥମ ଟେଷ୍ଟ ମେଚ ଖେଳିଥିଲେ । ତାହା ପରେ ସେ ୧୯୭୧ରେ ଅଷ୍ଟ୍ରେଲିଆ ଓ ୱେଷ୍ଟ ଇଣ୍ଡିଜ ଗସ୍ତରେ ଖୁବ ଭଲ ପ୍ରଦର୍ଶନ ଦେଇଥିଲେ । ସେହି ୧୯୭୧ରେ ଇଂଲଣ୍ଡ ଗସ୍ତରେ ସେ ଆବିଦ ଅଲିଙ୍କ ସହ ଦଳର ବୋଲିଂ ଆରମ୍ଭ କରୁଥିଲେ ଓ ପ୍ରଥମ ଟେଷ୍ଟରେ ୬୭ ରଣ କରି ଦଳକୁ ପ୍ରଥମ ପାରିରେ ଆଗୁଆ ରଖିବାରେ ସାହାଯ୍ୟ କରିଥିଲେ । ୩ ୟ ଟେଷ୍ଟରେ ତାଙ୍କ ଅବଦାନ ଥିଲା ୩/୨୮ , ୪୪ ରଣ ଓ ୨ଟି କେଚ । ଫଳରେ ଭାରତ ୩ ୟ ଟେଷ୍ଟ ଜିତି ପାରିଥିଲା । ପୁଣି ୧୯୭୨/୭୩ର ଇଂଲଣ୍ଡର ଭାରତ ଗସ୍ତରେ ଏକନାଥ ଖୁବ ଭଲ ଖେଳି ପ୍ରଥମ ଟେଷ୍ଟରେ ୭୫ ରଣ କରିବା ସହ ସିରିଜରେ ୧୨ଟି କେଚ ନେଇଥିଲେ । ୧୯୭୫ରେ ମୁମ୍ବାଇରେ ୱେଷ୍ଟ ଇଣ୍ଡିଜ ବିରୁଦ୍ଧରେ ସେ ତାଙ୍କ ଜୀବନର ଏକମାତ୍ର ଟେଷ୍ଟ ଶତକ ହାସଲ କରିଥିଲେ । 
 ସୋଲକର ସମୁଦାୟ ୨୭ଟି ଟେଷ୍ଟରେ ୧୦୬୮ ରଣ କରିବା ସହ ୫୩ଟି କେଚ ଓ ୧୮ଟି ୱିକେଟ ନେଇଥିଲେ । ଘରେଇ କ୍ରିକେଟରେ ତାଙ୍କର ପ୍ରଦର୍ଶନ ଖୁବ ଭଲ ରହୁଥିଲା । 

## References 
ଶ୍ରେଣୀ:୧୯୪୮ ଜନ୍ମ
ଶ୍ରେଣୀ:୨୦୦୫ ମୃତ୍ୟୁ
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଇରମ ଚାନୁ ଶର୍ମିଳା

**ଇରମ ଚାନୁ ଶର୍ମିଳା** (ଜନ୍ମ ୧୪ ମାର୍ଚ୍ଚ ୧୯୭୨) "**ଲୌହ ନାରୀ**" ବା "**ମେଙ୍ଗୁବି**" ("ଗୋରୀ") ନାମରେ ଜଣା ଓ ଭାରତୀୟ ରାଜ୍ୟ ମଣିପୁରର ଜଣେ ନାଗରିକ ଅଧିକାର କର୍ମୀ, ରାଜନୀତିକ କର୍ମୀ ଓ କବି । ସେ ୨୦୦୦ ମସିହା ନଭେମ୍ବର ୨ ତାରିଖରେ ଆମରଣ ଅନଶନ ଆରମ୍ଭ କରି ୧୬ ବର୍ଷ ପରେ ୨୦୧୬ ଅଗଷ୍ଟ ୯ ତାରିଖରେ ସାରିଥିଲେ । ୫୦୦ ସପ୍ତାହରୁ ଅଧିକ କାଳ ଖାଦ୍ୟ ଓ ପାଣି ମନାକରି ସେ "ବିଶ୍ୱର ସର୍ବାଧିକ କାଳ ଆମରଣ ଅନଶନ" କରିଥିଲେ । ୨୦୧୪ ମସିହାର ବିଶ୍ୱ ନାରୀ ଦିବସରେ ସେ MSN ଭୋଟ ଅନୁସାରେ ସେ ଭାରତର ଶ୍ରେଷ୍ଠ ନାରୀ ଚରିତ୍ର ଭାବେ ବଛାଯାଇଥିଲେ ।

୨୦୧୪ ମସିହାରେ ଭାରତୀୟ ଜାତୀୟ ନିର୍ବାଚନରେ ସଂଖ୍ୟାଗରିଷ୍ଠ ଦୁଇ ରାଜନୀତିକ ଦଳ କଂଗ୍ରେସ ଓ ଭାରତୀୟ ଜନତା ଦଳ ଇରମଙ୍କୁ ନିର୍ବାଚନରେ ଲଢ଼ିବା ପାଇଁ ଅନୁରୋଧ କରିଥିଲେ ମଧ୍ୟ ସେ ମନାକରିଦେଇଥିଲେ । ତା'ପରେ ନିୟମ ଅନୁସାରେ ଜେଲରେ ଥିବାରୁ କୌଣସି ନାଗରିକଙ୍କୁ ଭୋଟ ଦେବାର ଅଧିକାର ନ ଥିବାରୁ ତାଙ୍କୁ ଭୋଟଦାନ ପାଇଁ ମନାକରାଯାଇଥିଲା । । କୌଣସି ଆଧାର ନଥିବାରୁ ୨୦୧୨ ଅଗଷ୍ଟ ୧୯ରେ ତାଙ୍କୁ ନ୍ୟାୟାଳୟ ତରଫରୁ ପୁଲିସ ହେପାଜତରୁ ବାହାରିବା ଲାଗି ଅନୁମତି ମିଳିଥିଲା । ତାଙ୍କୁ ୨୦୧୪ ଅଗଷ୍ଟ ୨୨ରେ ଆଗର ଗିରଫ ଭଳି ସମାନ ଆଧାରରେ ଆଉଥରେ ଗିରଫ କରାଯାଇ ୧୫ ଦିନ ହେପାଜତରେ ରଖାଯାଇଥିଲା । ଆମେନ୍‌ଷ୍ଟି ଇଣ୍ଟରନ୍ୟାସନାଲ ତାଙ୍କୁ ଜଣେ ରାଜନୀତିକ ବନ୍ଦୀ ଘୋଷଣା କରିଥିଲା ।

## ବହି 
* ଫ୍ରାଗ୍ରାନ୍ସ ଅଫ ପିସ (୨୦୧୦)

## ଆଧାର 
ଶ୍ରେଣୀ:୧୯୭୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଭେଣ୍ଟ୍ରିକୁଲାର ଫିବ୍ରିଲେସନ

**ଭେଣ୍ଟ୍ରିକୁଲାର ଫିବ୍ରିଲେସନ** (ଇଂରାଜୀରେ **ventricular fibrillation** ବା **ଭି-ଫିବ**/**V-fib** ବା **ଭିଏଫ** **VF**) ରୋଗରେ ନିଳୟ ମାଂସପେଶୀରେ ଅବ୍ୟବସ୍ଥିତ ବୈଦ୍ୟୁତିକ କ୍ରିୟା (electrical activity) ଯୋଗୁ ହୃତ୍‌ପିଣ୍ଡରେ କମ୍ପନ ଓ ଅନିୟମିତ ସଙ୍କୋଚନ ହୁଏ ।

କାର୍ଡ଼ିଓପଲମୋନାରି ରିସସିଟେସନ (cardiopulmonary resuscitation ବା CPR) ଓ ଡିଫିବ୍ରିଲେସନ defibrillation କରି ଏହାର ଚିକିତ୍ସା କରାଯାଏ । ମୋନୋଫେଜିକ ଅପେକ୍ଷା ବାଇଫେଜିକ ଡିଫିବ୍ରିଲାସନ Biphasic defibrillation ଭଲ । ପ୍ରାରମ୍ଭିକ ଚିକିତ୍ସା ଫଳପ୍ରଦ ନ ହେଲେ ଏପିନେଫ୍ରିନ ବା ଏମିଓଡାରୋନ ଦିଆଯାଇପାରେ । ପ୍ରାୟ ୪୬% ରୋଗୀ ବଞ୍ଚିଯାଆନ୍ତି&nbsp;। 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ନୀନା ଗୁପ୍ତା (ଗଣିତଜ୍ଞ)

**ନୀନା ଗୁପ୍ତା** କୋଲକାତା ଭାରତୀୟ ପରିସଂଖ୍ୟାନ ଅନୁଷ୍ଠାନର (ଆଇଏସାଆଇ) ପରିସଂଖ୍ୟାନ ଓ ଗଣିତ ବିଭାଗର ଜଣେ ଉପପ୍ରାଧ୍ୟାପକ । ବିନିମୟ ବୀଜଗଣିତ (କମ୍ୟୁନିକେଟିଭ ଆଲଜେବ୍ରା) ଓ ଆଫିନ ବୀଜଗାଣିତିକ ଜ୍ୟାମିତି ତାଙ୍କର ପ୍ରାଥମିକ ଅଧ୍ୟୟନ । ଗୁପ୍ତା ଆଗରୁ ଆଇଏସାଅଇର ଜଣେ ପରିଦର୍ଶନୀ ବୈଜ୍ଞାନିକ ଓ ଟାଟା ଇନଷ୍ଟିଚ୍ୟୁଟ ଅଫ ଫଣ୍ଡାମେଣ୍ଟାଲ ରିସର୍ଚ (ଟିଆଇଏଫାଅଅର)ର ପରିଦର୍ଶନୀ ଫେଲୋ ଥିଲେ ।

ଗୁପ୍ତା ୨୦୦୬ ମସିହାରେ ଗଣିତରେ ଅନର୍ସ ରହିତ ବେଥୁନ କଲେଜରୁ ସ୍ନାତକ ଲାଭକରିଥିଲେ । ପରେ ସେ ୨୦୦୮ ମସିହାରେ ଆଇଏସାଅଇରୁ ଗଣିତରେ ସ୍ନାତକୋତ୍ତର ଲାଭକରିଥିଲେ । ୨୦୧୧ ମସିହାରେ ସେ ବୀଜଗାଣିତିକ ଜ୍ୟାମିତିରେ ପ୍ରଫେସର ଅମର୍ତ୍ୟ କୁମାର ଦତ୍ତଙ୍କ ଅଧୀନରେ ଡକ୍ଟରେଟ ଲାଭ କରିଥିଲେ । ଗୁପ୍ତାଙ୍କ ପିଏଚଡି ନିବନ୍ଧର ନାମ ଥିଲା "Some Results on Laurent Polynomial Fibrations and Quasi A* Algebras"

ଗୁପ୍ତା ୨୦୧୪ ମସିହାରେ ଭାରତୀୟ ଜାତୀୟ ବିଜ୍ଞାନ ଏକାଡେମୀର ଯୁବ ବୈଜ୍ଞାନିକ ପୁରସ୍କାରରେ ସମ୍ମାନୀତ । ଏହା ତାଙ୍କୁ ଜାରିକି କ୍ୟାନ୍ସଲେସନ ପ୍ରୋବ୍ଲେମର ସକରାତ୍ମକ ଗୁଣରେ ସମାଧାନ ନିମନ୍ତେ ଦିଆଯାଇଥିଲା । ୨୦୧୩ରେ ଏହି କାମ ଉପରେ ମତବାଦକୁ ଭିତ୍ତିକରି ୨୦୧୩ ମସିହାରେ ତାଙ୍କୁ ଟିଆଇଏଫାଆର ପୁରାତନ ଛାତ୍ରସଂସଦ ତରଫରୁ "ସରସ୍ୱତୀ କୌସିକ ମେଡ଼ାଲ"ରେ ସମ୍ମାନୀତ କରାଯାଇଥିଲା ।

## ପ୍ରକାଶନ 
* *A Survey on Zariski Cancellation Problem*, ଇଣ୍ଡିଆନ ଜର୍ଣ୍ଣାଲ ଅଫ ପିଓର ଆଣ୍ଡ ଆପ୍ଲାଏଡ଼ ମ୍ୟାଥମାଟିକ୍ସ, ଡିସେମ୍ବର ୨୦୧୫2015
* *On Faithfully Flat Fibrations by a Punctured Line*, ଜର୍ଣ୍ଣାଲ ଅଫ ଆଲଜେବ୍ରା, ଅକ୍ଟୋବର ୨୦୧୪
* *On the family of affine threefolds x^m y= F(x, z, t)*, କମ୍ପୋଜିଟୋ ମ୍ୟାଥମାଟିକା, ଜୁନ ୨୦୧୪
* ଧ୍ୱନିତା ଆର. ରାଓଙ୍କ ସହ, *On the non-injectivity of the Vaserstein symbol in dimension three*, Journal of Algebra, February 2014
* ''On Zariski's Cancellation Problem in Positive Characteristic*, ଜର୍ଣ୍ଣାଲ ଅଫ ଆଲଜେବ୍ରା, ସେପ୍ଟେମ୍ବର ୨୦୧୩
* *A Counter-example to the Cancellation Problem for the Affine Space A^3 in Characteristic p*, ଇନଭେଣ୍ଟିଅନ୍ସ ମ୍ୟାଥମାଟିକେ, ଅଗଷ୍ଟ ୨୦୧୨
* ଅମର୍ତ୍ୟ କୁମାର ଦତ୍ତ ଓ ନୋବୁହାରୁ ଅନଡ଼ାଙ୍କ ସହ, *Some Patching Results on Algebras over Two-dimensional Factorial Domains*, ଜର୍ଣ୍ଣାଲ ଅଫ ପିଓର ଆଣ୍ଡ ଆପ୍ଲାଏଡ଼ ଆଲଜେବ୍ରା, ଜୁଲାଇ ୨୦୧୨
* ଏସ.ଏମ. ଭଟୱାଡ଼େକରଙ୍କ ସହ, *The Structure of a Laurent Polynomial Fibration in n Variables*, ଜର୍ଣ୍ଣାଲ ଅଫ ଆଲଜେବ୍ରା, ମାର୍ଚ୍ଚ ୨୦୧୨
* ଏସ.ଏମ. ଭଟୱାଡ଼େକରଙ୍କ ସହ, *On Locally Quasi A ∗ Algebras in Codimension-one over a Noetherian Normal Domain'', ଜର୍ଣ୍ଣାଲ ଅଫ ପିଓର ଆଣ୍ଡ ଆପ୍ଲାଏଡ଼ ଆଲଜେବ୍ରା, ସେପ୍ଟେମ୍ବର ୨୦୧

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
କସ୍ତୁରବା ଗାନ୍ଧୀ

**କସ୍ତୁରବା ଗାନ୍ଧୀ**  (ଜନ୍ମ କସ୍ତୁର କାପଡ଼ିଆ ୧୧ ଅପ୍ରେଲ ୧୮୬୯ - ୨୨ ଫେବୃଆରୀ ୧୯୪୪) ମହାତ୍ମା ଗାନ୍ଧୀଙ୍କ ସ୍ତ୍ରୀ ଥିଲେ । ସେ ମହାତ୍ମା ଗାନ୍ଧୀଙ୍କୁ ଭାରତର ସ୍ୱାଧୀନତା ସଂଗ୍ରାମରେ ସ‌ହ‌ଯୋଗ କରିଥିଲେ । 

## ଜନ୍ମ ଓ ବାଲ୍ୟ ଜୀବନ 
କସ୍ତୁରବା ଗାନ୍ଧୀଙ୍କ ଜନ୍ମ ଗୁଜରାଟର ପୋରବନ୍ଦରରଠାରେ ହୋଇଥିଲା । ସେ ପିତା ଗୋକୁଳ ଦାସ ଓ ମାତା ବ୍ରଜକୁବରବା କପାଡ଼ିଆଙ୍କ ଚତୁର୍ଥ ସନ୍ତାନ ଥିଲେ । ତାଙ୍କ ବାପା ଜଣେ ସମୃଦ୍ଧ ବ୍ୟାପାରୀ ଥିଲେ । ତାଙ୍କର ବିବାହ ମାତ୍ର ୧୩ ବର୍ଷ ବୟସରେ ମୋହନ ଦାସ କରମଚାନ୍ଦ ଗାନ୍ଧୀଙ୍କ ସ‌ହ ହୋଇଥିଲା ।  ସେ ବିବାହ ସମୟରେ ଅଶିକ୍ଷିତ ଥିଲେ । ପରେ ଗାନ୍ଧିଜୀ ତାଙ୍କୁ ପଢ଼ିବା ଓ ଲେଖିବା ଶିଖାଇଥିଲେ । ସେ ଜଣେ ଧର୍ମ‌ପରାୟଣା ମ‌ହିଳା ଥିଲେ । ତାଙ୍କର ୪ ଗୋଟି ପୁତ୍ର ହେଲେ ହରିଲାଲ, ମନିଲାଲ, ରାମଦାସ ଓ ଦେବଦାସ ।

## ରାଜନୀତି ଜୀବନ
ସେ ବ‌ହୁତ ଥର ଜେଲ ମଧ୍ୟ ଯାଇଛନ୍ତି, ପ୍ରଥମେ ଦକ୍ଷିଣ ଆଫ୍ରିକା ଓ ପରେ ଭାରତର ସ୍ୱାଧିନତା ସକାଶେ ଅହିଂସାତ୍ମକ ଆନ୍ଦୋଳନ ସମୟରେ । ଭାରତର ସ୍ୱାଧୀନତା ସଂଗ୍ରାମରେ ଯେତେବେଳେ ଗାନ୍ଧିଜୀଙ୍କୁ ଗିରଫଦାର କରାଯାଇଥିଲା କସ୍ତୁରବା ନିଜେ ସଂଘର୍ଷରେ ଲଢ଼ି ସଭା ଗୁଡ଼ିକରେ ଭାଗ ନେଇ ଟଙ୍କା ପଇସା ଏକାଠି କରୁଥିଲେ ଏବଂ ଲୋକମାନଙ୍କୁ ପ୍ରୋତ୍ସାହନ କରୁଥିଲେ । 

## ସ୍ୱାସ୍ଥ୍ୟ ଓ ମୃତ୍ୟୁ
୧୯୪୨ ସମିହାରେ ପୁନାର ଆଗାଖାଁ ପାଲେସରେ ଗୋଟିଏ ସଭାକୁ ସମ୍ବୋଧିତ କରିବାକୁ ଯାଉଥିବା ବେଳେ ତାଙ୍କୁ ଗିରଫଦାର କରାଯାଇଥିଲା । ସେଠାରେ ତାଙ୍କ ସ୍ୱାସ୍ଥ୍ୟ ବିଗିଡ଼ି ଯାଇଥିଲା ଏବଂ ହୃଦଘାତ୍ ବା କଠୋର ନିମୋନିଆ ହୋଇଥିଲା । ସେ ବିରୋଧକୁ ଜାରି ରଖି ଖାଦ୍ୟ ତ୍ୟାଗ କରିଥିଲେ ।  କେବଳ ଗଙ୍ଗା ନ‌ଦୀର ପାଣି ପିଇଥିଲେ ।  ୨୨ ତାରିଖ ଫେବୃଆରୀ ୧୯୪୪ ମସିହାରେ ତାଙ୍କ ମୃତ୍ୟୁବରଣ ହୋଇଥିଲା । ତାଙ୍କ ଇଚ୍ଛା ଅନୁସାରେ ଗାନ୍ଧିଜୀଙ୍କ ହାତରେ ବୁଣାହୋଇଥିବା ଖଦିରେ କସ୍ତୁରବାଙ୍କ ଅନ୍ତିମ ସଂସ୍କାର ହୋଇଥିଲା ।

## ଆଧାର
ଶ୍ରେଣୀ:ମହାତ୍ମା ଗାନ୍ଧୀଙ୍କ ପରିବାର
ଶ୍ରେଣୀ:୧୮୬୯ ଜନ୍ମ
ଶ୍ରେଣୀ:୧୯୪୪ ମୃତ୍ୟୁ
ବିଶ୍ୱନାଥ ପ୍ରତାପ ସିଂହ

**ବିଶ୍ୱନାଥ ପ୍ରତାପ ସିଂହ** (୨୫ ଜୁନ ୧୯୩୧ - ୨୭ ନଭେମ୍ବର ୨୦୦୮), ଜଣେ ଭାରତୀୟ ରାଜନେତା ଓ ଭାରତର ପ୍ରଧାନମନ୍ତ୍ରୀ ଥିଲେ(୧୯୮୯-୯୦)। ସେ ମଣ୍ଡ ଶାସନ(ରାଜ୍ୟ)ର ୪୧ତମ ଶାସକ ମଧ୍ୟ ଥଲେ। ସିଂହ ରାଜୀବ ଗାନ୍ଧୀଙ୍କୁ ହରେଇ ଭାରତର ଅଷ୍ଟମ ପ୍ରଧାନମନ୍ତ୍ରୀ ହେଇଥିଲେ।

## ପ୍ରାରମ୍ଭିକ ଜୀବନ 
ସିଂହ, ୧୯୩୧ ମସିହାରେ ମଣ୍ଡ ଶାସନର ଏକ ରାଜପୁତ ଜମିଦାର ପରିବାରରେ ଜନ୍ମଗ୍ରହଣ କରିଥିଲେ। ସେ ନିଜର ଶିକ୍ଷା ଡେହରାଡୁନ ସ୍ଥିତ କର୍ଣେଲ ବ୍ରାଉନ କ୍ୟାମ୍ବ୍ରିଜ ବିଦ୍ୟାଳୟରେ ଆରମ୍ଭ କରିଥିଲେ,ପରେ ପୁଣେ ଓ ଆଲ୍ହାବାଦ ବିଶ୍ୱବିଦ୍ୟାଳୟରେ ଉଚ୍ଚ ଶିକ୍ଷା ଗ୍ରହଣ କରିଥଲେ।୧୯୬୯ ମସିହାରେ ସିଂହ କଂଗ୍ରେସ ଦଳରୁ ଉତ୍ତର ପ୍ରଦେଶ ବିଧାନ ସଭା ପାଇଁ ନିର୍ବାଚିତ ହେଇଥିଲେ।୧୯୭୧ ମସିହାରେ ସିଂହ ଲୋକ ସଭା ଆସନ ଜିତିଥିଲେ ଓ ଇନ୍ଦିରା ଗାନ୍ଧୀଙ୍କ ସରକାରରେ ଉପ ବାଣିଜ୍ୟ ମନ୍ତ୍ରୀ ଭାବେ ଯୋଦ ଦେଇଥିଲେ। ବିଶ୍ୱନାଥ ସିଂହ ୧୯୭୬-୭୭ ଯାଏଁ ଭାରତର ବାଣିଜ୍ୟ ମନ୍ତ୍ରୀ ଥିଲେ।

## ପାରିବାରିକ ଜୀବନ 
୨୫ ମଇ ୧୯୫୫ରେ ସିଂହ ରାଜସ୍ଥାନର ଦେଉଗଡ଼ର ରାଜକୁମାରି ଶିତା କୁମାରିଙ୍କୁ ବିବାହ କରିଥିଲେ।

## ପ୍ରଧାନମନ୍ତ୍ରୀ ପଦ 
୧୯୮୯ ମସିହା ଭାରତୀୟ ନିର୍ବାଚ୍ଚନରେ ବିଶ୍ୱନାଥ ପ୍ରତାପ ସିଂହଙ୍କ ରାଷ୍ଟ୍ରୀୟ ମୋର୍ଚ୍ଚା ୧୪୬ଟି ଆସନ ପ୍ରାପ୍ତ କରିଥିଲେ। ଭାଜପାର ୮୬ଟି ଆସନ ଓ ବାମ ଦଳର ୫୨ଟି ଆସନର ସାହାୟତାରେ ଭି।ପି। ସିଂହ ପ୍ରଧାନମନ୍ତ୍ରୀ ହେଇଥିଲେ। ସେ ପ୍ରଧାନମନ୍ତ୍ରୀ ହେଲା ପରେ ମଣ୍ଡଳ କମିସନ ଆନ୍ଦୋଳନ ଯୋଗୁ ଚର୍ଚ୍ଚାରେ ଆସିଥିଲେ।

## ଆଧାର 
ଶ୍ରେଣୀ:୧୯୩୧ ଜନ୍ମ
ଶ୍ରେଣୀ:୨୦୦୮ ମୃତ୍ୟୁ
ଶ୍ରେଣୀ:ଭାରତୀୟ ଜାତୀୟ କଂଗ୍ରେସରୁ ମୁଖ୍ୟମନ୍ତ୍ରୀ
ଶ୍ରେଣୀ:ଭାରତର ପ୍ରଧାନମନ୍ତ୍ରୀ
ଅମରୀଶ ପୁରୀ

**ଅମରୀଶ ଲାଲ ପୁରୀ** (୨୨ ଜୁନ ୧୯୩୨&nbsp;– ୧୨ ଜାନୁଆରୀ ୨୦୦୫) ଜଣେ ଅଭିନେତା ଥିଲେ । ସେ ହିନ୍ଦୀ କଥାଚିତ୍ର ଚରିତ୍ର ଅଭିନେତା ମଦନ ପୁରୀଙ୍କ ସାନ ଭାଇ । ନିଜେ ଅମରିଷ ପୁରୀ ଜଣେ ପୋଖତ ଅଭିନେତା ହେବା ସହ ଇଂରାଜୀ ଭାଷାର ଚଳଚ୍ଚିତ୍ରରେ ମଧ୍ୟ  ଅଭିନୟ କରିଥିଲେ । ତାଙ୍କର ସବୁପ୍ରକାର ଭୂମିକାରେ ଅଭିନୟ କରିବାର ଦକ୍ଷତା ଥିଲେ ମଧ୍ୟ ମୁଖ୍ୟତ ସେ ଖଳନାୟକର ଭୂମିକାରେ ଉତ୍କର୍ଷ ଲାଭ କରିଥିଲେ । ଦର୍ଶକମାନେ ତାଙ୍କର ଖଳନାୟକ ଭୂମିକାକୁ ଖୁବ ପସନ୍ଦ କରୁଥିଲେ । 

ଷ୍ଟିଭେନ ସ୍ପିଲବର୍ଗଙ୍କ 'ଇଣ୍ଡିଆନା ଜୋନ୍ସ ଆଣ୍ଡ ଟେମ୍ପଲ ଓଫ ଡୁମ' ( Indiana Jones and the Temple of Doom ) ନାମକ ହଲିଉଡ ଚିତ୍ରରେ ସେ ଭାରତୀୟ ଖଳନାୟକ 'ମେଳାରାମ' ଭୂମିକାରେ ଲଣ୍ଡା ମସ୍ତକରେ ଅଭିନୟ କରି ବହୁଳ ପ୍ରସିଦ୍ଧି ଲାଭ କରିବା ପରେ ସେ ସେହି ଲଣ୍ଡା ମସ୍ତକ ଥାଇ ଅନେକ ହିନ୍ଦୀ ସିନେମାରେ ଖଳ ନାୟକର ଭୂମିକା ପାଇଲେ । ତେବେ ଅମରିଶ ଅନେକ ଚିତ୍ରରେ ଚରିତ୍ର ଅଭିନେତା ଭାବରେ ବିଭିନ୍ନ ଚରିତ୍ରରେ ଅଭିନୟ କରିଥିଲେ ।   

## ଅଭିନୟ କାର୍ଯ୍ୟକାଳ 
ତାଙ୍କ ସମୟର ସବୁଠୁ ବଡ଼ ଫିଲ୍ମମାନଙ୍କୁ ଅମରିଷ ପୁରୀ ତାଙ୍କର ଭୂମିକା ସବୁ ଅଭିନୟ କରିଥିଲେ । ତାଙ୍କର ଉଲ୍ଲେଖନୀୟ ଭୂମିକା ମଧ୍ୟରେ 'ଦିଲ ବାଲେ ଦୁଲହନିୟା ଲେ ଯାଏଙ୍ଗେ ' ଚିତ୍ରରେ 'ବାବୁଜୀ' ଚରିତ୍ର , 'ମିଷ୍ଟର ଇଣ୍ଡିଆ ' ଫିଲ୍ମରେ 'ମୋଗାମ୍ବୋ' ଚରିତ୍ର ଖୁବ ପ୍ରଭାବଶାଳୀ ଥିଲା । ଅମରିଷଙ୍କ ଡାଇଲଗ 'ମୋଗାମ୍ବୋ ଖୁସ ହୁଆ' ଏତେ ପ୍ରସିଦ୍ଧ ହେଇଥିଲା ଯେ ତାହା ବହୁ ବର୍ଷ ଧରି ବିଭିନ୍ନ ଶୋ , ଟିଭି ଆଦିରେ ପ୍ରଚାରିତ ହାଉଥିଲା .।
 
## ବ୍ୟକ୍ତିଗତ ଜୀବନ 
ଅବିଭାଜିତ ଭାରତର ପଞ୍ଜାବର ଲାହୋରରେଠାରେ ଜନ୍ମଗ୍ରହଣ କରିଥିବା ଅମରିଷଙ୍କ ଜନ୍ମ ୨୨ ଜୁନ ୧୯୩୨ରେ ହେଇଥିଲା । ସ୍ୱାଧୀନତା ପରେ ତାଙ୍କ ପିତା ଲାଲା ନିହାଲ ସିଂହ ଭରତକୁ ସପରିବାର ଆସି ହିମାଚଳ ପ୍ରଦେଶରେ ବସ ବାସ କରି ରହିଲେ । ଅମରିଷ ସେଠାରେ ଡିଗ୍ରୀ ଯାଏ ଅଧ୍ୟୟନ କଳା ପରେ ମୁମ୍ବାଇ ଆସି ଫିଲ୍ମ ଜଗତରେ ପ୍ରବେଶ ପାଇଁ ସ୍କ୍ରିନ ଟେଷ୍ଟ ଦେଇ ବିଫଳ ହେଇଥିଲେ । ପରେ ଇନସ୍ୟୁରାନ୍ତ୍ସ ଅଫିସରେ କାମ କଲେ । ସେଇ ସମୟରେ ସେ ପୃଥିବୀ ଥିଏଟରରେ ମଞ୍ଚ ଅଭିନୟ କରି ପାରଦର୍ଶିତା ହାସଲ କଳା ପରେ ୧୯୬୭ରେ ଫିଲ୍ମ ଜଗତକୁ ଆସିଲେ । ଅମରିଶଙ୍କ ବଡ଼ ଭାଇ ମଦନ ପୁରୀ ପ୍ରଥମେ ହିନ୍ଦୀ ସିନେମା ଜଗତରେ ପ୍ରବେଶ କରିଥିଲେ । ଅମରିଶ ପୁରୀଙ୍କ ଦେହାନ୍ତ ଜାନୁୟାରୀ ୪, ୨୦୦୫ରେ ଘଟିଥିଲା । ତାଙ୍କର ପୁତ୍ର ରାଜୀବ ପୁରୀ ଓ ଝିଅ ନମ୍ରତା ପୁରୀ ବର୍ତ୍ତମାନ ଅଛନ୍ତି ।
## ଫିଲ୍ମ ଅଭିନୟ 
ଅମରିଷ 1967ରୁ ୨୦୦୫  ମଧ୍ୟରେ ପ୍ରାୟ ୪୦୦ ଫିଲ୍ମରେ ଅଭିନୟ କରିଥିଲେ । ସେ ଅଧିକାଂଶ ଫିଲ୍ମରେ ଖଳନାୟକର ଭୂମିକା କରି ଫିଲ୍ମ ଜଗତର ଏକ ଶ୍ରେଷ୍ଠ ଖଳନାୟକ ଭାବରେ ପରିଚିତ ହେଲେ । ଅମରିଷ ହିନ୍ଦୀ ବ୍ୟତୀତ କନ୍ନଡ, ତାମିଲ, ମରାଠି , ଆଦି ଭାଷାରେ ମଧ୍ୟ ଅଭିନୟ କରୁଥିଲେ । ପ୍ରଥମେ ଛୋଟ ଭୂମିକାରେ ଅଭିନୟ କରୁଥିବା ଅମରିଶଙ୍କ ପ୍ରତିଭା ବହୁ ବିଳମ୍ବରେ ଦୃଷ୍ଟିଗୋଚର ହେଇଥିଲା । ‘ ହମ ପାଞ୍ଚ ‘ ଫିଲ୍ମରେ ମୁଖ୍ୟ ଖଳନାୟକ ଭୂମିକା ପାଇଲା ପରେ ସେ ଆଉ  ପଛକୁ ଫେରି ନ ଥିଲେ । 
## ପୁରସ୍କାର ସମୂହ
ଦେଶ ବିଦେଶରୁ ସେ ଅନେକ ପୁରସ୍କାର ପାଇଥିଲେ । ତାହା ମଧ୍ୟରୁ ଫିଲ୍ମ ଫେୟାର ପୁରସ୍କାର, ସିଡନୀ ଅନ୍ତର୍ଜାତିକ ଫିଲ୍ମ ପୁରସ୍କାର, ସିଙ୍ଗାପୁର ଅନ୍ତର୍ଜାତିକ ଫିଲ୍ମ ପୁରସ୍କାର ଅନ୍ତର୍ଭୁକ୍ତ । ସେ ଉଭୟ ଖଳନାୟକ ଓ ଚରିତ୍ର ଅଭିନୟ ଭୂମିକା ପାଇଁ ପୁରସ୍କାର ଜିତିବା ଉଲ୍ଲେଖନୀୟ ।  

## ବ୍ୟକ୍ତିଗତ ଜୀବନ 
#### ଅମରିଷ ପୁରୀ
ଏହି ଲେଖାଟି ଏବେ language ଭାଷାରେ ଅଛି । ମନ୍ତବ୍ୟ:  
## ଅମରିଷଙ୍କ ଅଭିନୀତ ମୁଖ୍ୟ ଫିଲ୍ମ ସବୁ 
## ଆଧାର 
ଶ୍ରେଣୀ:୧୯୩୨ ଜନ୍ମ
ଶ୍ରେଣୀ:୨୦୦୫ ମୃତ୍ୟୁ
ନୀରଦପ୍ରଭା ପଟ୍ଟନାୟକ

**ନୀରଦପ୍ରଭା ପଟ୍ଟନାୟକ**(୬ ଫେବୃଆରୀ ୧୯୨୬ - ୨୩ ସେପ୍ଟେମ୍ବର ୨୦୧୬) ଜଣେ ଓଡ଼ିଆ ସ୍ୱାଧୀନତା ସଂଗ୍ରାମୀ, ସାହିତ୍ୟିକ ଓ ଶିକ୍ଷାବିତ ଥିଲେ । ୮୦ବର୍ଷର କର୍ମମୟ ସାମାଜିକ ଜୀବନୀ ମଧ୍ୟରେ ନୀରଦପ୍ରଭା, ଜଣେ ଗାଳ୍ପିକ ଓ ସମ୍ପାଦକ ଭାବରେ ଓଡ଼ିଆ ସାହିତ୍ୟରେ ନିଜର ଅବଦାନ ରଖିଛନ୍ତି । ସେ ଭାରତୀୟ ମହିଳା ଜାତୀୟ ଫେଡ଼େରେସନର ଉପସଭାନେତ୍ରୀ, ଉତ୍କଳ ମହିଳା ସମିତିର ପ୍ରତିଷ୍ଠାତା ସଦସ୍ୟ ଓ ପ୍ରାକ୍ତନ ଅଧ୍ୟକ୍ଷ ମଧ୍ୟ ଥିଲେ । 'ମହିଳା ବାର୍ତ୍ତା' ପତ୍ରିକାର ସଂପାଦିକା ଭାବେ ମଧ୍ୟ କାର୍ଯ୍ୟ କରିଥିଲେ । ପ୍ରାୟ ୭ ଦଶନ୍ଧି ଧରି ସେ ନାରୀ ସାକ୍ଷରତା ଅଭିଯାନ, ନାରୀ ଜାଗରଣ, ନାରୀ ସୁରକ୍ଷା, ଅଧିକାର ତଥା ସଶକ୍ତିକରଣରେ ଆପଣା ସଂଗ୍ରାମ ଅବ୍ୟାହତ ରଖିଥିଲେ । ଓଡ଼ିଶା ସାହିତ୍ୟ ଏକାଡ଼େମୀ, ଜାତୀୟ ମହିଳା ଆୟୋଗ, କେନ୍ଦ୍ର ସମାଜ ମଙ୍ଗଳବୋର୍ଡ ଏବଂ ଓଡ଼ିଶା ଲେଖିକା ସଂସଦ ତରଫରୁ ସେ ସମ୍ମାନୀତ ହୋଇଥିଲେ ।

## ସାହିତ୍ୟ କୃତି 
* ଆଲୋଡ଼ନ
* ମନ ନିର୍ଝର
* ସାଆନ୍ତାଣୀ
* ଭିତର ଅଗଣା
* ବିପ୍ଳବର ବନ୍ଧୁର ପଥରେ (ଅନୁବାଦ)

## ପାରିବାରିକ ଜୀବନ 
ନୀରଦପ୍ରଭା, ସାହିତ୍ୟିକ ଦିବ୍ୟସିଂହ ପଟ୍ଟନାୟକଙ୍କ କନ୍ୟା ଓ ଗବେଷକ ସୁରସିଂହ ପଟ୍ଟନାୟକଙ୍କ ଭଉଣୀ ଥିଲେ । ସେ ଅନନ୍ତ ପଟ୍ଟନାୟକଙ୍କୁ ବିବାହ କରିଥିଲେ ଓ ଅମରେଶ ପଟ୍ଟନାୟକ ଏହି ଦମ୍ପତ୍ତିଙ୍କ ପୁତ୍ର ।

## ଆଧାର 
ଶ୍ରେଣୀ:୧୯୨୬ ଜନ୍ମ
ଶ୍ରେଣୀ:୨୦୧୬ ମୃତ୍ୟୁ
ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ ଲେଖିକା
ଏଚ.ଡି. ଦେବଗୌଡ଼ା

**ହରଦାନହଲ୍ଲୀ ଡୋଡ଼େଗୌଡ଼ା ଦେବଗୌଡ଼ା**(ଜନ୍ମ ୧୮ ମଇ ୧୯୩୩) ଜଣେ ଭାରତୀୟ ରାଜନେତା ଓ ଜୁନ ୧୯୯୬- ଅପ୍ରିଲ ୧୯୯୭ ଯାଁଏ ଭାରତର ପ୍ରଧାନମନ୍ତ୍ରୀ ଥିଲେ। ପ୍ରଧାନମନ୍ତ୍ରୀ ହେବା ପୂର୍ବରୁ ଗୌଡ଼ା ୧୯୯୪-୧୯୯୬ ଯାଁଏ କର୍ଣାଟକର ମୁଖ୍ୟମନ୍ତ୍ରୀ ଥିଲେ। ଗୌଡ଼ା ୧୬ତମ ଲୋକ ସଭାର ସଦସ୍ୟ ଓ କର୍ଣାଟକର ହସନ ନିର୍ବାଚନ ମଣ୍ଡଳିରୁ ସାଂସଦ। ଗୌଡ଼ା ଜନତା ଦଳ (ସେକ୍ୟୁଲାର)ର ରାଷ୍ଟ୍ରୀୟ ସଭାପତି ମଧ୍ୟ ଅଟନ୍ତି।

## ପ୍ରାରମ୍ଭିକ ଜୀବନ ଓ ଶିକ୍ଷା 
ଗୌଡ଼ାଙ୍କ ଜନ୍ମ କର୍ଣାଟକର ହରଦନହଲ୍ଲୀ ଗ୍ରାମରେ ୧୮ ମି ୧୯୩୩ରେ ହେଇଥିଲେ। ସେ ସିଭିଲ ଇଞ୍ଜିନିୟରିଙ୍ଗରେ ଡିପ୍ଲୋମା ପ୍ରାପ୍ତ କରିଥିଲେ। ସେ ଚେନ୍ନମାଙ୍କୁ ବିବାହ କରିଥିଲେ ଓ ବିବାହ ପରେ ଚାରୋଟି ପୁଅ ଓ ଦୁଇଟି ଝିଅଙ୍କ ବାପା ହେଇଥିଲେ।

## ରାଜନୈତିକ ଜୀବନ 
ଗୌଡ଼ା ୧୯୫୩ ମସିହାରେ ଭାରତୀୟ‌ କଂଗ୍ରେସରେ ଯୋଗ ଦେଇଥିଲେ ଓ ୧୯୬୨ ଯାଏଁ କଂଗ୍ରେସର ସଦସ୍ୟ ଥିଲେ। ୧୯୬୨ ମସିହାରେ ଗୌଡ଼ା ହୋଲେନରସିପୁରା ନିର୍ବାଚନ ମଣ୍ଡଳୀରୁ ସ୍ୱାଧୀନ ପାର୍ଥୀ ଭାବେ କର୍ଣାଟକ ବିଧାନ ସଭାର ସଦସ୍ୟ ହେଇଥିଲେ ପରେ, ଗୌଡ଼ା ୬ଥର ଯାଏଁ ସେହି ମଣ୍ଡଳୀରୁ ନିର୍ବାଚିତ ହେଇଥିଲେ।
କଂଗ୍ରେସର ବିଭାଜନ ପରେ ଗୌଡ଼ା କଂଗ୍ରେସ(ଅନ୍ୟ) ରେ ଯୋଗ ଦେଇଥିଲେ ଓ ମାର୍ଚ୍ଚ ୧୯୭୨ ରୁ ମାର୍ଚ୍ଚ ୧୯୭୬ ଯାଏଁ ଓ ପରେ ଡିସ୍ୱମ୍ବର ୧୯୭୭ ଯାଏଁ ବିରୋଧୀ ଦଳର ନେତା ଥିଲେ। ଆପାତ୍ତକାଳିନ ସ୍ଥିତିରେ ଗୌଡା ୧୯୭୫-୭୭ ଯାଏଁ ଜେଲରେ ବନ୍ଦୀ ଥିଲେ।ଦେବଗୌଡ଼ା ଦୁଇଥର ଯାଏଁ  ଜନତା ପାର୍ଟିର ସଭାପତି ଥିଲେ।ପରେ ଡିସେମ୍ବର ୧୯୯୪ ମସିହାରେ ସେ କର୍ଣାଟକର ୧୪ତମ ମୁଖ୍ୟମନ୍ତ୍ରୀ ଭାବେ ସପଥ ଗ୍ରହଣ କରିଥିଲେ।

୧୯୯୬ ନିର୍ବାଚ୍ଚନରେ ଗୌଡ଼ା ଭାରତର ୧୨ତମ ପ୍ରଧାନମନ୍ତ୍ରୀ ହେଇଥିଲେ।

### ପଦ 
*୧୯୬୨–୮୯	: କର୍ଣାଟକ ବିଧାନ ସଭା ସଦସ୍ୟ

*୧୯୭୨-୭୬ : ବିରୋଧୀ ଦଳ ନେତା।

*୧୯୯୧	: ୧୦ମ ଲୋକ ସଭା ସଦସ୍ୟ।

*୧୯୯୪-୯୬ : କର୍ଣାଟକ ର ମୁଖ୍ୟମନ୍ତ୍ରୀ

*ଜୁନ ୧୯୯୬-ଅପ୍ରିଲ ୧୯୯୭:	ଭାରତର ପ୍ରଧାନମନ୍ତ୍ରୀ

## ଆଧାର 
ଶ୍ରେଣୀ:୧୨ଶ ଲୋକ ସଭା ସଭ୍ୟ
ଶ୍ରେଣୀ:୧୩ଶ ଲୋକ ସଭା ସଭ୍ୟ
ଶ୍ରେଣୀ:୧୪ଶ ଲୋକ ସଭା ସଭ୍ୟ
ଶ୍ରେଣୀ:୧୫ଶ ଲୋକ ସଭା ସଭ୍ୟ
ଶ୍ରେଣୀ:୧୯୩୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତର ପ୍ରଧାନମନ୍ତ୍ରୀ
ହେମୋଫିଲିଆ

**ହେମୋଫିଲିଆ** (ଇଂରାଜୀରେ**Haemophilia** also spelled **hemophilia**) ଏକ ଅନୁବଂଶିକ (inherited) ଜେନେଟିକ (genetic disorder) ରୋଗ ଯେଉଁଥିରେ ରକ୍ତ ଜମାଟ ବାନ୍ଧିବା ଶକ୍ତି କମିଯାଏ ଓ ରକ୍ତ ସ୍ତମ୍ଭନ (ରକ୍ତସ୍ରାବ ବନ୍ଦ) ହୁଏନି ।  ଫଳରେ ଆଘାତ ପରେ ରକ୍ତସ୍ରାବ ଅଧିକ ସମୟ ଧରି ଚାଲିଥାଏ, ସ‌ହଜରେ ଅଧଃଚର୍ମ କ୍ଷତ (bruising) ହୁଏ ଓ ଗଣ୍ଠି ରକ୍ତସ୍ରାବ (bleeding inside joint) ବା ମସ୍ତିସ୍କରେ ରକ୍ତସ୍ରାବ ସଙ୍କଟ ରହେ ।  ସାମାନ୍ୟ ରୋଗରେ ଦୁର୍ଘଟଣା ବା ଅପରେଶନ ପରେ ଲକ୍ଷଣ ବାହାରେ । ରକ୍ତସ୍ରାବ ଫଳରେ ଗଣ୍ଠି ସ୍ଥାୟୀ ଭାବରେ ନଷ୍ଟ ହୋଇଯାଏ ଓ ମସ୍ତିଷ୍କରେ ରକ୍ତସ୍ରାବ ଫଳରେ ମୁଣ୍ଡବଥା, ଅପସ୍ମାର ବାତ ଓ ଚେତନା କମ ରହେ ।  

ଦୁଇ ପ୍ରକାର ହେମୋଫିଲିଆ ଅଛି: ହେମୋଫିଲିଆ କ ଯେଉଁଥିରେ ଯଥେଷ୍ଟ ଫ୍ୟାକ୍ଟର ୮ (factor VIII) ନ ଥାଏ ଓ ହେମୋଫିଲିଆ ଖ ଯେଉଁଥିରେ ଯଥେଷ୍ଟ ଫ୍ୟାକ୍ଟର (factor IX) ନ ଥାଏ । ଅନ୍ୟ ଦୁଇ ପ୍ରକାର ହେମୋଫିଲିଆର ନାମ ଯଥାକ୍ରମେ ହେମୋଫିଲିଆ ଗ (ଫ୍ୟାକ୍ଟର XI ଅଭାବ ଯୋଗୁ) ଓ ପାରାହେମୋଫିଲିଆ (ଫ୍ୟାକ୍ଟର V ଅଭାବ ଯୋଗୁ) ।  କର୍କଟ ରୋଗ, ଅଟୋଇମ୍ମ୍ୟୁନ ରୋଗ (‌autoimmune disorder) ଓ ଗର୍ଭାବସ୍ଥାରେ ଉପାର୍ଜ୍ଜିତ ହେମୋଫିଲିଆ ହୋଇପାରେ ।  ରକ୍ତର ଜମାଟ ବାନ୍ଧିବା କ୍ଷମତା ଓ ବିଭିନ୍ନ କ୍ଲଟିଙ୍ଗ ଫ୍ୟାକ୍ଟର ସ୍ତର ମାପ କରି ରୋଗ ନିର୍ଣ୍ଣୟ କରାଯାଏ ।

 
ମହିଳାର ଅଣ୍ଡା ବାହାର କରି ତାହାକୁ ନିଷେଚନ (fertilizing) କରିବା ପରେ ଭୃଣ (embryo) ପରୀକ୍ଷା କରି ଜରାୟୁ ଭିତରେ ରଖିଲେ ଏ ରୋଗ ପ୍ରତିଷେଧ କରିହୁଏ । ଆଣ୍ଟିବାୟୋଟିକ ବିରୁଦ୍ଧରେ ଆଣ୍ଟିବଡି ପ୍ରସ୍ତୁତ ହେଉଥିବା ୨୦% ଲୋକଙ୍କର ଚିକିତ୍ସା କଷ୍ଟସାଧ୍ୟ ।

ପ୍ରତି ୫,୦୦୦ରୁ ୧୦,୦୦୦ ଲୋକରେ ଜଣେ ହେମୋଫିଲିଆ କ ରୋଗରେ ଆକ୍ରାନ୍ତ ହୁଏ ଓ ପ୍ରତି ୪୦,୦୦୦ରେ ଜଣେ ପୁରୁଷ ହେମୋଫିଲିଆ ଖ ରୋଗରେ ଜନ୍ମରୁ ଆକ୍ରାନ୍ତ ହୁଏ ।  ଗ୍ରୀକ ଭାଷାରୁ ଅଣାଯାଇଥିବା ଶବ୍ଦ ହାଇମା/*haima* αἷμα ଅର୍ଥ ରକ୍ତ ଓ ଫିଲିଆ/*philia* φιλία ଅର୍ଥ ପ୍ରେମ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ରୁଧିର ବିଜ୍ଞାନ
ଭେଣ୍ଟ୍ରିକୁଲାର ଟାକିକାର୍ଡ଼ିଆ

**ଭେଣ୍ଟ୍ରିକୁଲାର ଟାକିକାର୍ଡ଼ିଆ** ବା ନିଳ‌ୟଜ ହୃତ୍‌କ୍ଷିପ୍ରତା (ଇଂରାଜୀ ଭାଷାରେ **Ventricular tachycardia** ବା **ଭି-ଟାକ/V-tach** ବା **ଭିଟ/VT**) ଏକ ରୋଗ ଯେଉଁଥିରେ ହୃତ୍‌ପିଣ୍ଡରେ ଥିବା ନିଳୟର (ventricles) ତୃଟିପୁର୍ଣ୍ଣ ବୈଦୁତିକ କ୍ରିୟା (electrical activity) ଯୋଗୁ ନିୟମିତ ଦୃତ ହୃଦ୍‌ଗତି ହୋଇଥାଏ । ଅଳ୍ପ କିଛି ସମୟ ନିମନ୍ତେ ଏହି ଅବସ୍ଥା ରହିଲେ ଲକ୍ଷଣ ଦେଖା ଯାଏନି ବା ମୁଣ୍ଡ ହାଲୁକା ଲାଗେ, ଖର ସ୍ପନ୍ଦନ (palpitations) ହୁଏ ବା ଛାତି ଯନ୍ତ୍ରଣା (chest pain) ହୁଏ ।

ସାଧାରଣ ରକ୍ତଚାପ (blood pressure) ଓ ଜୋର ନାଡ଼ି (pulse) ଥିବା ରୋଗୀକୁ ପ୍ରୋକେନାମାଇଡ (procainamide) ଭଳି ଆଣ୍ଟିଆରିଦମିକ ଔଷଧ ଦିଆଯାଏ । ଭେଣ୍ଟ୍ରିକୁଲାର ଟାକିକାର୍ଡ଼ିଆରେ ହୃଦ୍‌ରୋଧ ହୋଇଗଲେ ବଞ୍ଚିବା ହାର ୪୫% ଥାଏ । ପ୍ରତ୍ୟାବର୍ତ୍ତନ ପ୍ରତିରୋଧ ନିମନ୍ତେ ଇମ୍ପ୍ଲାଣ୍ଟେବ୍ଲେ କାର୍ଡ଼ିଆକ ଡିଫିବ୍ରିଲାଟର (implantable cardiac defibrillator) ବା କ୍ୟାଲସିଅମ ଚ୍ୟାନେଲ ବ୍ଲକର ଔଷଧ (calcium channel blockers) ବା ଏମିଓଡାରୋନ ଦିଆଯାଇପାରେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଚାଳିଶା

**ଚାଳିଶା** ବା **ପ୍ରେସବାୟୋପିଆ** (ଇଂରାଜୀ ଭାଷାରେ **Presbyopia**) ମାନବ ଚକ୍ଷୁର ଏକ ଅବସ୍ଥା ଯାହା ବୟସ ବୃଦ୍ଧି ସ‌ହ ଜଡ଼ିତ ଓ ଏହା ଫଳରେ ପାଖରେ ଥିବା ପଦାର୍ଥ ଉପରେ ଦୃଷ୍ଟି କେନ୍ଦ୍ରୀଭୂତ (focus) କରିବା ଶକ୍ତି କ୍ରମାନୁସାରେ କମିଯାଏ । ଛୋଟ ଅକ୍ଷର ପଢ଼ିବା କଷ୍ଟକର ହୁଏ, ପଢ଼ିବା ପଦାର୍ଥ କିଛି ଦୂରରେ ରଖି ପଢ଼ିବାକୁ ହୁଏ, ମୁଣ୍ଡବଥା ଓ ଚକ୍ଷୁପୀଡ଼ା (eyestrain) ହୁଏ । ଲୋକ ଅନୁସାରେ ବିଭିନ୍ନ ମାତ୍ରାର ଅସୁବିଧା ସାମନା କରନ୍ତି । ଅନ୍ୟାନ୍ୟ ଚକ୍ଷୁ ପ୍ରତିସରଣ ଦୋଷ ମଧ୍ୟ ଚାଳିଶା ସ‌ହିତ ଥାଇପାରେ । ପୁରାତନ ଗ୍ରୀସ ଦେଶର ଆରିସ୍ଟ‌ଟଲଙ୍କ ଲେଖାରେ ମଧ୍ୟ ଏହି ବେମାରୀ ବିଷୟ ଲିପିବଦ୍ଧ ହୋଇଛି । କାଚ ନିର୍ମିତ ଜବକାଚ ପ୍ରଥମେ ୧୩ଶ ଶତାବ୍ଦୀର ଶେଷ ଭାଗରେ ବ୍ୟବ‌ହୃତ ହେଲା । ପ୍ରେସବାୟୋପିଆ ଶବ୍ଦ ଗ୍ରୀକ ଭାଷାରୁ ଆସିଥିବା (Greek πρέσβυς) ପ୍ରେସବିସ (πρέσβυς - presbys) ଶବ୍ଦର ଅର୍ଥ ବୃଦ୍ଧ ଲୋକ ଓ ଓପସ (ὤψ - ops)) ଶବ୍ଦର ଅର୍ଥ ଯେପରି ଦେଖ ("see like") ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅରୁନ୍ଧତୀ ବିର୍ମାନୀ

**ଅରୁନ୍ଧତୀ  ବିର୍ମାନୀ** (ଜନ୍ମ ୧୯୫୭) ଜଣେ ଭାରତୀୟ ଐତିହାସିକ । ସେ ୧୯୯୨ରୁ ଦିଲ୍ଲୀ ବିଶ୍ୱବିଦ୍ୟାଳୟର ଜଣେ ଇତିହାସ ରିଡ଼ର । ସେ ମାର୍ସିଲେର ଇକୋଲେ ଡେ ହଉଟେ ଏଟୁଡେ ଏନ ସାଇନ୍ ସୋସିଆଲେସରେ ମଧ୍ୟ ଅଧ୍ୟାପନା କରନ୍ତି ।

## ପ୍ରକାଶିତ କାମ 
ତାଙ୍କ ୨୦୦୮ ମସିହାରେ ପ୍ରକାଶିତ ବହି *ଏ ନ୍ୟାସନାଲ ଫ୍ଲାଗ ଫର ଇଣ୍ଡିଆ* ନିମନ୍ତେ ବିର୍ମାନୀ ଜଣାଶୁଣା । ତାଙ୍କ ଲିଖିତ *ରିଚୁଆଲ୍ସ, ନ୍ୟାସନାଲିଜିମ, ଆଣ୍ଡ ଦି ପଲିଟିକ୍ସ ଅଫ ସେଣ୍ଟିମେଣ୍ଟ୍‌ସ *ବାବଦରେ ଖୁସବନ୍ତ ସିଂହ ଲେଖିଥିଲେ, "ସେ ବିଭିନ୍ନ ବିଷୟରେ ଟିକିନିଖି ଗବେଷଣା କରି ଭାରତୀୟ ଇତିହାସ ବାବଦରେ ପାଦଟୀକାରେ ଆସୁଥିବା ବିଷୟବସ୍ତୁରେ ଜୀବନଦାନ କରିଛନ୍ତି ।" ।
* ''L'Inde, une puissance en mutation*, Paris, La Documentation française, ୨୦୦୧
* *India, 1900-1947. Un Britannique au cœur du Raj*, Paris, Autrement, 2002 (ମାଲକମ ଡାର୍ଲିଂଙ୍କ ବାବଦରେ(୧୮୮୦-୧୯୬୯), ଭାରତରେ ଅବସ୍ଥାପିତ ଜଣେ ବ୍ରିଟିସ ପ୍ରଶାସକଙ୍କ ବାବଦରେ । ସେ ଜଣେ ଜମି ସଂସ୍କାର ଓ ସମବାୟ ଆନନ୍ଦୋଳନ ସକାଶେ ଜଣାଶୁଣା)
* « A National Affair : Nude Bharatmata,"  *Passato e Presente*, 2006, n°76
* « Roman de voyage, récit de voyage. L’Inde de Jules Verne, de Pierre Loti et d’Edward M. Forster », 2006, in Alain Guillemain (ed.), *A la recherche du meilleur des mondes. Littérature et sciences sociales*, Paris, Harmattan
* « Réflexions d’une hindoue convertie au christianisme : Pandita Ramabai (1858-1922) et l’hindouisme », in Daniel Tollet (ed.), *La religion que j’ai quittée*, Paris, Presses de l’Université Paris-Sorbonne, 2007
* “The Place of Religious Identity in a Modern Nation State – Three Indian Responses”, *Annuaire de Droits et de Religion*, juillet 2008
* *A National Flag for India. Rituals, Nationalism, and the Politics of Sentiment*, New Delhi, Permanent Black, 2008. .
* *Atlas historique de l'Inde : du VIe siècle av. J.-C. au XXIe siècle*, Paris, Autrement, 2012.
* *Political Aesthetics : Culture, Critique and the Everyday*, New-York, Routledge, 2015.
* Translation of Edward P. Thompson, *Les usages de la coutume. Traditions et résistances populaires en Angleterre, XVIIe-XIXe siècles*, Paris, coll. Hautes Études, Le Seuil-Gallimard-Éditions de l’École des Hautes Études en Sciences Sociales, 2015 (with Jean Boutier)
* *Les Indiens. Voix multiples'', Paris, Ateliers Henry Dougier, 2016.  (Prize "Asia" 2015 of the Association of Francophone Writers (Association des Ecrivains de Langue Française-ADELF) 

## ଆଧାର 
## ବାହାର ଲିଙ୍କ 
* Arundhati Virmani  Biography 
ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ଭାରତୀୟ ଐତିହାସିକ
ଶ୍ରେଣୀ:ଜୀବିତ ବ୍ୟକ୍ତି
ଗୁଗଲ ଆଲୋ

ଗୁଗଲ ଆଲୋ ହେଉଛି ଗୁଗଲର ଏକ ନୂଆ ମେସେଜିଂଗ୍ ଆପ । ଏହାକୁ ବ୍ୟବହାରକରି ବ୍ୟବହାରକରି ଜଣକ ନିଜର ମିତ୍ର ଏବଂ ପରିବାର ବର୍ଗଙ୍କ ସହିତ ବାର୍ତ୍ତାଳାପ କରି ପରିଥାଏ । ଏଥିରେ ପ୍ରଥମ ଥର ପାଈଁ ଗୁଗଲର ଅତ୍ୟାଧୁନିକ ମେସିନ ଳର୍ଣିଙ୍ଗଦ୍ୱାରା ପ୍ରସ୍ତୁତ ହୋଇଥିବା ଗୁଗଲ ଆଶିଷ୍ଟାଣ୍ଟର ବ୍ୟବହାର ହୋଇଛି ।
## ଇତିହାସ
ଆଲୋ ପ୍ରଥମ ଥର ପାଇଁ ଗୁଗଲର ଆଇ/ଓ ୨୦୧୬ରେ ଉନ୍ମୋଚନ କରାଯାଇଥିଲା । ସେଠାରେ ଏହାର କିଛି ନୁଆ ଗୁଣବତ୍ତା ସମ୍ପର୍କରେ ଜଣାଇବା ସହିତ, ଏହା ଗ୍ରୀଷ୍ମର ଶେଷ ସୁଧା ବିଶ୍ୱ ଦରବାରରେ ଉପସ୍ଥାପିତ ହେବ ବୋଲି ଘୋଷଣା କରାଯାଇଥିଲା ।

ସେପ୍ଟେମ୍ବର ୨୧ ତାରିଖରେ ପ୍ରଥମଥର ପାଇଁ ଗୁଗଲ ଆଲୋ ଗୁଗଲ ପ୍ଲେଷ୍ଠୋରରେ ଡାଉନଲୋଡ଼ ପାଈଁ ଉପଲବ୍ଧ ହୋଇଥିଲା । ଠିକ ଦଶ ଦିନ ମଧ୍ୟରେ ଏହାର ଡାଉନଲୋଡ଼ ପଚାଶ ଲକ୍ଷ ଟପି ଯାଇଥିଲା ।

ଅପ୍ରେଲ ୨୦୧୮ରେ ଗୁଗଲ ଏହି ଆଲୋର ଉନ୍ନତିକରଣକୁ ସ୍ଥଗିତ ରଖିବାର ନିର୍ଣ୍ଣୟ ନେଇଥିଲା, ଏବଂ ନିଜର ମାନବ ସମ୍ବଳକୁ ନିଜର ଅନ୍ୟ ଏକ ସେବା, "ମେସେଜେସ"ରେ ବ୍ୟବହାର କରିବା ଆରମ୍ଭ କରିଥିଲା । 

ଡିସେମ୍ବର ୨୦୧୮ ମସିହାରେ ଗୁଗଲ ଏହି ଆଲୋକୁ ବନ୍ଦ କରିବା କଥା ଘୋଷଣା କରିଥିଲା, ଏବଂ ଏକ ନୂଆ ଅପଡେଟ ଜରିଆରେ ବ୍ୟବହାରକାରୀଙ୍କର ଜରୁରୀ ତଥ୍ୟ ଆଲୋରୁ କାଢ଼ିବା ପାଇଁ ବ୍ୟବସ୍ଥା କରିଥିଲା । 

## ବିଶେଷତ୍ୱ
ଗୁଗଲ ଆଲୋତ ମୁଖ୍ୟ ବିଶେଷତ୍ୱ ହେଉଛି ଗୁଗଲ ଆଶିଷ୍ଟାଣ୍ଟ । ଏହା ବ୍ୟତୀତ ଏଥିରେ ଇନକଗନିଟୋ ମୋଡ଼ ମଧ୍ୟ ରହିଛି । ଏହି ମୋଡରେ ପଠାହୋଇଥିବା ଲେଖା ଏବଂ ତଥ୍ୟ ଗୁଡ଼ିକ ସିଗ୍ନାଲ ପ୍ରୋଟୋକଲଦ୍ୱାରା ସୁରକ୍ଷିତ କରାଯାଇଛି ।

ଗୁଗଲ ନିକଟ ଅତୀତରେ ଆଲୋ ସେବାରେ ବହୁତ ଗୁଡିଏ ପରିବର୍ତ୍ତନ ଆଣିଅଛି । ସେଥିମଧ୍ୟରୁ ବ୍ୟାକପ ସେବାଟି ଅନ୍ୟତମ । ଏହାକୁ ବ୍ୟବହାର କରି ବ୍ୟକ୍ତି ଜଣକ ନିଜ ବର୍ତ୍ତଳପକୁ ନିଜ ଦୁରଭାଷ ଯନ୍ତ୍ରରେ ରଖି ପାରିବ । 

ଏହା ସହ, ଆଲୋ ଏକ ନୂଆ ସେବା ଆରମ୍ଭ କରିଛି ଯାହାକୁ ବ୍ୟବହାର କରି ବ୍ୟବହାରକର୍ତ୍ତା ନିଜର ଚିତ୍ରକୁ ଏକ ଷ୍ଟିକରରେ ପରିବର୍ତ୍ତନ କରିପାରିବ ।

## ଆଧାର
ଶ୍ରେଣୀ:ଗୁଗଲ ସଫ୍ଟୱେର
ଶ୍ରେଣୀ:ସଫ୍ଟୱେର
ମଦନଲାଲ

ମଦନଲାଲ, ନାମରେ ବହୁଳ ପରିଚିତ ଭାରତୀୟ କ୍ରିକେଟ ଖେଳାଇଙ୍କ ପୂର୍ଣ ନାମ ମଦନଲାଲ ଉଧୋଊରାମ ଶର୍ମା ( ଜନ୍ମ ୨୦ ମାର୍ଚ ୧୯୫୧ ) । ସେ ପଞ୍ଜାବର ଅମୃତସରଠାରେ ଜନ୍ମଗ୍ରହଣ କରିଥିଲେ । ସେ ଭାରତୀୟ ଜାତୀୟ ଦଳ ପାଇଁ ଟେଷ୍ଟ ଓ ଏକଦିବାସୀୟ ଅନ୍ତର୍ରାଷ୍ଟ୍ରୀୟ ଖେଳିଥିଲେ ଓ ଭାରତ ପ୍ରଥମ କରି ଜିତି ଥିବା ୧୯୮୩ ବିଶ୍ୱ କପ ଦଳର ଜଣେ ମୁଖ୍ୟ ସଦସ୍ୟ ଥିଲେ । 

## ଖେଳ ଜୀବନ 
ମଦନଲାଲାଲ ଜଣେ ଅଲ ରାଉଣ୍ଡର । ସେ ଦ୍ରୁତ ଗତି ବୋଲିଂ କରିବା ସହ ଭଲ ବାଟିଙ୍ଗ ମଧ୍ୟ କରିପାରୁଥିଲେ । ଭାରତ ପାଇଁ ସେ ୩୯ଟି ଟେଷ୍ଟ ଖେଳି ୨୨.୬୫ ହାରରେ ୧,୦୪୨ ରଣ ସହ ୭୧ଟି ୱିକେଟ ନେଇଥିଲେ । ତଳ ଅଦରରେ ବାଟିଙ୍ଗ ଭଲ ସମ୍ଭାଳି ପରୁଥିବା ଖେଳାଳି ହିସାବରେ ତାଙ୍କର ଖ୍ଯାତି ରହିଛି ।  

ଏକ ଦିବାସୀୟ ଅନ୍ତର୍ରାଷ୍ଟ୍ରୀୟ ମେଚରେ ମଦନଲାଲ ଜଣେ ଖୁବ ଉପଯୋଗୀ ଅଲ ରାଉଣ୍ଡର ହିସାବରେ ପ୍ରସିଦ୍ଧ ଥିଲେ । ୧୯୮୩ ବିଶ୍ୱ କପରେ କପିଲ ଦେବଙ୍କ ନେତୃତ୍ୱରେ ଜିତି ଥିବା ଦଳରେ ୬ ଜଣ ଅଲ ରାଉଣ୍ଡର ଥିଲେ ମଧ୍ୟ ମଦନଲାଲ ତାଙ୍କର ଅବଦାନଦ୍ୱାରା ତାଙ୍କର ସ୍ୱାତନ୍ତ୍ରତା ବଜାୟ ରଖିଥିଲେ  । ସେ ଫାଇନାଲ ମେଚରେ ଚମତ୍କାର ବୋଲିଂ କରି ୱେଷ୍ଟ ଇଣ୍ଡିଜର ଭିଭିୟାନ ରିଚାର୍ଡଙ୍କୁ ଆଉଟ କରିବା ଫଳରେ ଭାରତୀୟ ଦଳ ଫାଇନାଲରେ ଜିତିବା ସମ୍ଭବ ହେଇଥିଲା । 
 ମଦନଲାଲ ତାଙ୍କ ଖେଳ ଜୀବନରେ ଭାରତ ପାଇଁ ୬୭ଟି ଏକଦିବସୀୟ ଅନ୍ତର୍ରାଷ୍ଟ୍ରୀୟ ଖେଳିଥିଲେ । ପରେ ସେ ଖେଳରୁ ଅବସର ନେଇ କ୍ରିକେଟ କୋଚିଙ୍ଗ ଦେଇଥିଲେ । 

## ମାଦନଲାଲଙ୍କ କୋଚିଙ୍ଗ ଅବଦାନ 
ଅବସର ପରେ ସେ ୧୯୯୬ରୁ ୧୯୯୭ ପର୍ଯ୍ୟନ୍ତ ଭାରତୀୟ ଜାତୀୟ ଦଳର କୋଚ ଥିଲେ । ସେ ଆରବ ଏମିରଟ ଜାତୀୟ କ୍ରିକେଟ ଦଳର କୋଚ ଭାବରେ ମଧ୍ୟ କିଛି ବର୍ଷ କାମ ଅରିଥିଲେ । ଦିଲ୍ଲୀରେ ତାଙ୍କର ଏକ କ୍ରିକେଟ ପ୍ରଶିକ୍ଷଣ ଏକାଡେମୀ ମଧ୍ୟ ଅଛି । 

## ରାଜନୀତିରେ ମାଦନଲାଲ 
ମାର୍ଚ , ୨୦୦୯ରେ ମଦନଲାଲ ଭାରତୀୟ ଜାତୀୟ କଂଗ୍ରେସ ଦଳ ପକ୍ଷରୁ ହମୀରପୁର ଲୋକ ସଭା ଆସନ ପାଇଁ ପ୍ରତ୍ୟାଶୀ ଥିଲେ । କିନ୍ତୁ ସେ ପରାଜିତ ହେଇଥିଲେ । 

## ଅଭିନେତା ଭାବେ ମଦନଲାଲ 
୨୦୧୩ରେ ମଦନଲାଲ ଟିଭି ଅଭିନେତା ଭାବେ ଅଭିନୟ କରିଥିଲେ । ସେ ଲାଇଫ ଓକେ ଚ୍ୟାନେଲରେ 'ହମ ନେ ଲି ହୈ ଶପଥ " ନାମକ ଏକ ଅପରାଧ ସମ୍ପର୍କିତ ସିରିୟାଲରେ ଅଭିନୟ କରିଥିଲେ । 

## References 
## External links 
* Madan Lal’s cricket academy at Gaur City, Greater Noida (West)  on realtyfact.com 
* cricinfo
* cricketarchive
ଶ୍ରେଣୀ:୧୯୫୧ ଜନ୍ମ
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଶ୍ରେଣୀ:ଜୀବିତ ବ୍ୟକ୍ତି
ଟୁ ଇଉଇଉ

**ଟୁ ଇଉଇଉ**(Chinese 
屠呦呦; pinyin&#x3A; *Tú Yōuyōu*; ଜନ୍ମ ୩୦ ଡିସେମ୍ବର ୧୯୩୦) ଜଣେ ଚୀନୀ ଫାର୍ମାସୁଟିକାଲ ରସାୟନବିଦ ଓ ଶିକ୍ଷାବିଦ । ସେ ଲକ୍ଷ ଲକ୍ଷ ଜୀବନ ବଞ୍ଚାଉଥିବା ମ୍ୟାଲେରିଆର ନିରାକରଣ ନିମନ୍ତେ ବ୍ୟବହାର ହେଉଥିବାଆର୍ଟେମିସିନିନ (qinghaosu ନାମରେ ମଧ୍ୟ ଜଣା) ଓ ଡାଇହାଇଡ୍ରୋଆର୍ଟେମିସିନିନର ଆବିଷ୍କାର ନିମନ୍ତେ ଜଣାଶୁଣା । ତାଙ୍କ ଆର୍ଟେମିସିନିନ ଆବିଷ୍କାର ଓ ଏହାର ମ୍ୟାଲେରିଆ ନିରାକରଣ ପ୍ରଭାବ ବିଂଶ ଶତକରେ ଗ୍ରୀଷ୍ମପ୍ରଧାନ ଔଷଧ ତଥା ଦକ୍ଷିଣ ଏସିଆ, ଆଫ୍ରିକା ଓ ଦକ୍ଷିଣ ଆମେରିକାର ଉନ୍ନୟନଶୀଳ ଦେଶର ଲୋକମାନଙ୍କ ସ୍ୱାସ୍ଥ୍ୟର ଉନ୍ନତି ସକାଶେ ଏକ ଯୁଗାନ୍ତକାରୀ କାମ ଭାବେ ସମ୍ମାନୀତ । ତାଙ୍କ କାମ ପାଇଁ ଟୁ ୨୦୧୧ ଲାସକର ଆୱାର୍ଡ଼ ଇନ କ୍ଲିନିକାଲ ମେଡ଼ିସିନ ଓ ଉଇଲିଅମ ସି. କ୍ୟାମ୍ପବେଲ ଓ ସଟୋସି ଓମୁରାଙ୍କ ସହ ମିଳିତ ଭାବେ ୨୦୧୫ ଚିକିତ୍ସା ବିଜ୍ଞାନ ନୋବେଲ ପୁରସ୍କାରରେ ସମ୍ମାନୀତ । ଟୁ ଚିକିତ୍ସା ବିଜ୍ଞାନ ନୋବେଲ ପୁରସ୍କାରରେ ସମ୍ମାନୀତ ପିପୁଲ୍ସ ରିପବ୍ଲିକ ଅଫ ଚାଇନାର ପ୍ରଥମ ନାଗରିକ ଓ କୌଣସି ବିଭାଗରେ ନୋବେଲ ପୁରସ୍କାରରେ ସମ୍ମାନୀତ ପ୍ରଥମ ମହିଳା, ଲାସ୍କର ପୁରସ୍କାରରେ ସମ୍ମାନୀତ ପ୍ରଥମ ଚୀନୀ ବ୍ୟକ୍ତି । ସେ ଚୀନରେ ଜନ୍ମିତ, ସେଠାରେ ଶିକ୍ଷାଲାଭ କରିଥିଲେ ଓ ତାଙ୍କର ଗବେଷଣା କେବଳ ସେଠାରୁ ହିଁ କରିଥିଲେ ।

## Notes 
## References 
ଶ୍ରେଣୀ:୧୯୩୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ମଙ୍ଗଳୁ ଚରଣ ବିଶ୍ୱାଳ

**ମଙ୍ଗଳୁ ଚରଣ ବିଶ୍ୱାଳ** (୪ ମେ ୧୯୩୫–୧୧ ଜାନୁଆରୀ ୨୦୨୧) ଜଣେ ଭାରତୀୟ ସାହିତ୍ୟିକ ଓ ଶିକ୍ଷକ ଥିଲେ । ସେ ଓଡ଼ିଆ ଓ କୋଶଳୀ ଭାଷାରେ ସାହିତ୍ୟ ରଚନା ନିମନ୍ତେ ଜଣାଶୁଣା ଥିଲେ । ଶିକ୍ଷକତା ବୃତ୍ତିରେ ପାରଦର୍ଶିତା ନିମନ୍ତେ ସେ ରାଷ୍ଟ୍ରପତି ପୁରସ୍କାରରେ ସମ୍ମାନୀତ ହୋଇଥିଲେ । ଗଳ୍ପ, କବିତା, ନାଟକ, ଶିଶୁସାହିତ୍ୟ ଆଦି ସାହିତ୍ୟର ବହୁ ବିଭାଗରେ ତାଙ୍କର ଅବଦାନ ରହିଥିଲା । 

## ଜୀବନୀ 
ମଙ୍ଗଳୁ ଚରଣ ବିଶ୍ୱାଳ ୧୯୩୫ ମସିହା ମେ ୪ ତାରିଖରେ ଓଡ଼ିଶାର ସମ୍ବଲପୁର ଜିଲ୍ଲାର ପିତାପଲିଠାରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ଥିଲା ଶ୍ରୀବତ୍ସ ଓ ମାତାଙ୍କ ନାମ ଭଗବତୀ । ୧୯୫୫ ମସିହାରେ ସେ ଶୈଳବାଳା ବିଶ୍ୱାଳଙ୍କୁ ବିବାହ କରିଥିଲେ । ବିବାହ ଉପରାନ୍ତେ ସେ ଉଚ୍ଚଶିକ୍ଷା ଲାଭ କରିଥିଲେ । ୧୯୫୬ ମସିହାରେ ହୀରାକୁଦ ବନ୍ଧ ନିର୍ମାଣ ଯୋଗୁ ତାଙ୍କ ଗ୍ରାମ ପାଣିରେ ଲୀନ ହୋଇଥିଲା ଓ ତାଙ୍କ ପରିବାରକୁ ବିସ୍ଥାପିତ ହେବାକୁ ପଡିଥିଲା । ଜଣେ ଶିକ୍ଷକ ଭାବରେ ସେ ନିଜ ବୃତ୍ତିଗତ ଜୀବନ ଆରମ୍ଭ କରିଥିଲେ । ପରେ ଉଚ୍ଚଶିକ୍ଷା ଲାଭ କରିଥିଲେ ମଧ୍ୟ, ସେ ଶିକ୍ଷକତାକୁ ହିଁ ନିଜର ବୃତ୍ତି ଭାବରେ ଜାରି ରଖିଥିଲେ । ୩୮ବର୍ଷର ଶିକ୍ଷକତା ମଧ୍ୟରେ ସେ ଦୁଇଟି ବିଦ୍ୟାଳୟର ପ୍ରଧାନ ଶିକ୍ଷକ ଭାବରେ କାର୍ଯ୍ୟ କରିଥିଲେ ।
୨୦୨୨ ମସିହା ଜାନୁଆରୀ ୧୧ ତାରିଖରେ ତାଙ୍କର, ବାର ଡ଼ୁଙ୍ଗୁରୀସ୍ଥିତ ବାସଭବନରେ ପରଲୋକ ଘଟିଥିଲା ।

## ସାହିତ୍ୟ କୃତି 
ମଙ୍ଗଳୁ ଚରଣ ୫୬ଟି ପୁସ୍ତକ ନିଜେ ରଚନା କରିଥିଲେ ଓ ୩୫୦ଟି ପୁସ୍ତକର ମୁଖବନ୍ଧ ରଚନା କରିଥିଲେ । ତାଙ୍କର ପ୍ରଥମ କବିତା "ଧୂମାଳ" ୧୯୫୧ ମସିହାରେ କଲିକତାରୁ ପ୍ରକାଶିତ "ଯୁଗଭାରତୀ" ପତ୍ରିକାରେ ପ୍ରକାଶ ପାଇଥିଲା । ସେତେବେଳକୁ ସେ ସପ୍ତମ ଶ୍ରେଣୀରେ ପାଠ ପଢୁଥିଲେ । ସେହିବର୍ଷ ତାଙ୍କର ପ୍ରଥମ କବିତା ସଂକଳନ "ବସନ୍ତ ଆସିଲା ଫେରି" ମଧ୍ୟ ପ୍ରକାଶ ପାଇଥିଲା ।
### କବିତା 
* ବସନ୍ତ ଆସିଲା ଫେରି
* ଦରିଆ ପାରିର କବିତା
* ବରଫ ଦେଶର କନ୍ୟା
* ମଗ୍ନ ମାଟିର ମେଖଳା
### ଗଳ୍ପ 
* ଅସ୍ତରାଗର କବି
* ଅଗ୍ନିସମ୍ଭବା
* ସୁନା ନେଉଳ

### ଉପନ୍ୟାସ 
* ଦୂର ବସନ୍ତ
### ଶିଶୁ ସାହିତ୍ୟ 
* ଆ'ଲୋ ନିଦ ମାଉସୀ ଆ
* ଦେଖ କଇଁଚ କାଢିଛି ବେକ
* ଦେ କଉଡି ଖା ପିଠା
* କଟକ ଚିନ୍ତା ବାଇମୁଣ୍ଡି କି 
### ପ୍ରବନ୍ଧ 
* ଚିନ୍ତା ଓ ଚୈତନ୍ୟ
### ନାଟକ 
* ଭୁଖା
* ଉଡଲା ପତର ବୁଡଲା ଡଙ୍ଗା
* ଲୁରା
*ସୁନା ନେଉଳ

### ଆତ୍ମଜୀବନୀ 
* ହଜିଲା ଦିନ
### ଅନୁବାଦ 
* ରୋମର ରୂପସୀ

## ଆଧାର 
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:୧୯୩୫ ଜନ୍ମ
ଶ୍ରେଣୀ:୨୦୨୨ ମୃତ୍ୟୁ
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
କରମା ନୃତ୍ୟ

କରମା ନାଚ ଏକ ଆଦିବାସୀ ସଂପ୍ରଦାୟର ଲୋକନୃତ୍ୟ । ପଶ୍ଚିମ ଓଡ଼ିଶା, ଛତିଶଗଡ଼  ଓ ମଧ୍ୟପ୍ରଦେଶର ଗଣ୍ଡ, ଓରାମ,କିଷାନ , ଲୋଲହ ଓ ଅନନ୍ୟ ସଂପ୍ରଦାଯର ଆଦିବାସୀ ସମରଦୟାଙ୍କ ମଧ୍ୟରେ ଏହି ନୃତ୍ୟ ପାରମ୍ପରିକ ନୃତ୍ୟ ହିସାବରେ ବହୁକାଳରୁ ପ୍ରଚଳିତ । ଭାଦ୍ରବ ମାସ ଶୁକ୍ଳପକ୍ଷ ଏକାଦଶୀ ଦିନରୁ କରମା ଉତ୍ଶବ ପାଳିତ ହୁଏ ଏହି ସଂପ୍ରଦାଯ ସମୂହର ଆଦିବାସୀମାନଙ୍କ ଭିତରେ । ସେହି ସମୟରେ ସେମାନେ କରମା ଦେବତା ( GOD of FATE)ଙ୍କ ପୂଜା ଅର୍ଚନା କରନ୍ତି ଓ ଖୁସିରେ ଏହି ନୃତ୍ୟ ପ୍ରଦର୍ଶନ କରନ୍ତି । ପାରମ୍ପରିକ ଢୋଲ , ମହୁରି ବାଦ୍ୟର ତାଲ ସହିତ ରଙ୍ଗୀନ ପୋଷାକ ପରିହିତ ତରୁଣା ତରୁଣୀଙ୍କ ଏକତ୍ରିତ ନୃତ୍ୟ ଖୁବ ଆକର୍ଷଣୀୟ.

## References 

ଶ୍ରେଣୀ:ଓଡ଼ିଆ ଚଳଣି
ବାଘ ନାଚ

thumb|ଭାରତର ପାଳିକୁଲାଠାରେ ବାଘ ନାଚର ଦୃଶ୍ୟ
ଡାହାଣ|thumb|250x250_ପିକସେଲ|ଇଟାବେର କିତାକାମୀ ନୃତ୍ୟୋତ୍ଶବରେ ରାସ୍ତା ଉପରେ  ବାଘ ନାଚ  ର ଦୃଶ୍ୟ
ଡାହାଣ|thumb|250x250_ପିକସେଲ|ଇଟାବେର ହୋଟେଲ ଲୋବିଆରେ ବାଘ ନାଚର ଦୃଶ୍ୟ
**ବାଘନାଚ** ଏକ ପାରମ୍ପରିକ ନୃତ୍ୟକଳା । ଏଥିରେ ନର୍ତ୍ତକମାନେ ବାଘ ଶରୀର ଭଳି ଦିଶୁଥିବା ପୋଷାକ ଓ ପରିପାଟୀ ପିନ୍ଧି ନୃତ୍ୟ ପରିବେଷଣ କରିଥାଆନ୍ତି । ଏହି ନୃତ୍ୟ ଭାରତର ବିଭିନ୍ନ ପ୍ରାନ୍ତ ସମେତ ଏସିଆ ମହାଦେଶର ଇଣ୍ଡୋନେସିଆ, ନେପାଳ, ଜାପାନ ଆଦି ଦେଶରେ ବିଭିନ୍ନ ଅଞ୍ଚଳରେ ପ୍ରଚଳିତ ଓ ପର୍ବପର୍ବାଣିରେ ବହୁଳ ଭାବେ ଲୋକଙ୍କ ଆମୋଦ ପ୍ରମୋଦ ପାଇଁ ପରିବେଷଣ କରାଯାଇଥାଏ । 

### ଭାରତରେ ବାଘନାଚ 
* ଭାରତରେ ଦ୍ରାବିଡ ବଂଶଜ ଲୋକଙ୍କର ଏହା ଲୋକନୃତ୍ୟ ଭାବରେ ବହୁକାଳରୁ ପ୍ରଚଳିତ 
*ତାମିଲନାଡୁରେ ଏହାକୁ ପୁଲିଆଟ୍ଟମ କୁହାଯାଏ 
*କର୍ଣ୍ଣାଟକ ଓ ତୁଳୁନାଡୁରେ ଏହା ପଲିଭେଷା ନାମରେ ଜଣା 
*କେରଳରେ ଏହାକୁ ପୁଳିକଲି କୁହାଯାଏ । 
* ଓଡ଼ିଶାରେ 'ବାଘନାଚ' ନାମରେ ଏହା ଜଣା । ଓଡ଼ିଶାର ବ୍ରହ୍ମପୁରର ବାଘନାଚର ଏକ ସ୍ୱତନ୍ତ୍ରତା ରହିଛି ଓ ଏହା ଖୁବ୍ ଆକର୍ଷକ। ପ୍ରସିଦ୍ଧ ବ୍ରହ୍ମପୁର ଠାକୁରାଣୀ ଯାତ୍ରା ସମୟରେ ଏହା ବ୍ୟାପକ ଭାବେ ଦେଖିବାକୁ ମିଳେ। ଏହାଛଡା ପଶ୍ଚିମ ଓଡ଼ିଶାର ସୁବର୍ଣପୁର ଜିଲ୍ଲାରେ ଏହାର ବହୁଳ ପ୍ରଚାଳନ ଦେଖାଯାଏ ।  

### ନେପାଳ 
* ନେପାଳର ନେୱା ଅଞ୍ଚଳରେ ବାଘ ନାଚର ପ୍ରଚଳନ ଅଛି 

### ଚୀନ 
* ହେଇନାନାନର ବାଘ ନାଚ
* ହେନାନର ଟାଇଗର ନୃତ୍ୟ
* ଲୋ ୱୁ, ଉତ୍ତର ଜିଲ୍ଲା, ହଂକଂର ବାଘ ନାଚ
* ୟୋଙ୍ଗଜୀ, ଶାନସିର ବାଘ ନାଚ

### ଜାପାନ 
* ଜାପାନର ଇବାଟେରେ ବାଘନାଚର ପ୍ରଚଳନ ବହୁଳ ଭାବରେ ଦେଖାଯାଏ ।   
* ଅଫୁନାତୋ ହେଲା ଜାପାନର ଇଟାବେ ବାଘନାଚର ଅନ୍ୟ ଏକ ପ୍ରକାର ।  
* ସିଜୁଉକା ପ୍ରିଫେକ୍ଟରର ଟାଇଗର ନୃତ୍ୟ ।
* ଜାପାନର କାନାଗବେରେ ଏହି ବାଘ ନାଚ ଯୋକୋସୁକା କୁହାଯାଏ ।  

### ଥାଇଲ୍ୟାଣ୍ଡ 
* ବ୍ୟାଙ୍କ‌କ୍‌ର ବାଘ ‌ନାଚ
* ଲ୍ୟାମ୍ପଙ୍ଗର ବାଘ ନାଚ
* ନାଖନ୍ ସାୱାନର ବାଘ ନାଚ

## References 
ଶ୍ରେଣୀ:ଓଡ଼ିଆ ଚଳଣି
କର୍ଲାପାଟ ଅଭୟାରଣ୍ୟ

**କର୍ଲାପାଟ ଅଭୟାରଣ୍ୟ** ଓଡ଼ିଶାର କଳାହାଣ୍ଡି ଜିଲ୍ଲାରେ ଅବସ୍ଥିତ ଏକ ଅଭୟାରଣ୍ୟ । ଏହି ପର୍ଯ୍ୟଟନସ୍ଥଳୀକୁ ସାରା ଭାରତରୁ ପ୍ରାକୃତିକ ସୌନ୍ଦର୍ଯ୍ୟ ଉପଭୋଗ କରିବାକୁ ପର୍ଯ୍ୟଟକମାନେ ଆସିଥାନ୍ତି । କଳାହାଣ୍ଡିର ସଦର ମହକୁମା ଭବାନୀପାଟଣା ସହରରୁ କର୍ଲାପାଟର ଦୁରତ୍ୱ ୩୫ କିଲୋମିଟର ।
## ଗମନାଗମନ ଓ ରହଣି ସୁବିଧା 
ଅକ୍ଟୋବର ମାସରୁ ମେ  ମାସ ଯାଏଁ କର୍ଲାପାଟ ଭ୍ରମଣ ପାଇଁ ସୁବିଧା ସମୟ । ଭବାନୀପାଟଣା ପର୍ଯ୍ୟନ୍ତ ରେଳ ଓ ରାଜପଥ ଦେଇ ଯାଇ ହୁଏ । ଏହା ନିକଟରେ ରାଇପି ନାମକ ପାସେଞ୍ଜର ହଲ୍ଟ ମଧ୍ୟ ରହିଛି । ରାତ୍ରରହଣି ପାଇଁ ଭବାନୀପାଟଣାରେ ସରକାରୀ ପାନ୍ଥନିବାସ ସହ ହଟେଲ ମାନ ମଧ୍ୟ ଉପଲବ୍ଧ । ଏହି ଅଭୟାରଣ୍ୟ ମଧ୍ୟରେ ଏକ ପାନ୍ଥନିବାସ ମଧ୍ୟ ଅଛି । ଆଗରୁ ବୁକିଙ୍ଗ କରି ସେଠାରେ ମଧ୍ୟ ରାତ୍ର ଯାପନ ସୁବିଧା ଅଛି । ରାତ୍ରକାଳରେ ଜୀବଜନ୍ତୁ ଦେଖିବାର ସୁବିଧା ମଧ୍ୟ ଉପଲବ୍ଧ ।

## ଜୀବଜନ୍ତୁ ଓ ଅରଣ୍ୟ  
ଅଭୟାରଣ୍ୟଟି ୨୫୫ ବର୍ଗକିଲୋମିଟର ପର୍ଯ୍ୟନ୍ତ ବ୍ୟାପ୍ତ । ପୂର୍ବୀୟ ମାଳଭୂମି ଅଚଳର ନିଘଞ୍ଚ ଅରଣ୍ୟ ଏହି ଇଲାକାରେ ରହିଥାଏ । ବିଭିନ୍ନ ମୂଲ୍ୟବାନ ବୃକ୍ଷ ରାଜି ସହ ଜାଳେଣୀ କାଠ ମଧ୍ୟ ପ୍ରଚୁର ପରିମାଣରେ ଏହି ଅରଣ୍ୟରେ ଉପଲବ୍ଧ ହୁଏ । ଏହାର ଅରଣ୍ୟାଞ୍ଚଳରେ ବାଘ , ଚିତା ବାଘ , ହରିଣ, ସଂଭର ନୀଳ ଗାଈ , ଓ ବହୁ ପ୍ରକାର ପକ୍ଷୀ , ସରୀସୃପ ବସାବାସ କରିଥାଆନ୍ତି ।  

## ଆଧାର
ଶ୍ରେଣୀ:କଳାହାଣ୍ଡି ଜିଲ୍ଲା
ଶ୍ରେଣୀ:ଓଡ଼ିଶା ଭୌଗଳିକ ମୁଣ୍ଡିଆ ପ୍ରସଙ୍ଗସମୂହ
ଶ୍ରେଣୀ:ଓଡ଼ିଶାର ବନ୍ୟପ୍ରାଣୀ ଅଭୟାରଣ୍ୟ
କୋଇଲିଘୁଘର ଜଳପ୍ରପାତ

thumb|କୋଇଲି ଘୁଘର
କୋଇଲିଘୁଘର ଓଡ଼ିଶାର ଝାରସୁଗୁଡା ଜିଲ୍ଲାରେ ଅବସ୍ଥିତ ଏକ ପର୍ଯ୍ୟଟନ ସ୍ଥାନ ।

## ଅବସ୍ଥିତି 
ଜାତୀୟ ରାଜପଥ ୨୦୦ରେ ଗୋବିନ୍ଦପୁରରୁ ଝାରସୁଗୁଡା ରାୟପୁର ରାସ୍ତାରେ ଗଲେ କୋଇଲିଘୁଘର ଜଳପ୍ରପାତଠାରେ ପହଞ୍ଚି ହୁଏ । ଜାତୀୟ ରାଜପଥରୁ ୬ କିଲୋମିଟର ଅଭ୍ୟନ୍ତରକୁ ଜଙ୍ଗଲ ରାସ୍ତା ଦେଇ ଯିବାକୁ ହୁଏ । ଗୋବିନ୍ଦପୁର ଗ୍ରାମ ବେଲପାହାଡ ସହରରୁ ପ୍ରାୟ ୨୦ କିଲୋମିଟର ଦୂର । 

## ଦର୍ଶନୀୟ ସ୍ଥାନ 
କୋଇଲି ଘୋଘର ଉଚ୍ଚତା ପ୍ରାୟ ୨୦୦ ମିଟର । ସୁନ୍ଦରଗଡ଼ ଜିଲ୍ଲା ହେମଗିରି ଜଙ୍ଗଲ ଅଞ୍ଚଳରୁ ବାହାରି ଥିବା ଏହି ଚିରସ୍ରୋତା ନାଲାଟି ଅହିରାଜ (ବର୍ତ୍ତମାନ ଅହିଡା ନାଳା) ନାଲା ନାମରେ ସୁପରିଚିତ । ଏହାର ନାମ କରଣ ର ଅନେକ କିମ୍ବଦନ୍ତୀ ରହିଛି। କୋଇଲି ଘୋଘର ଠାରୁ ଜଳ ପ୍ରବାହିତ ହୋଇ ଝାରସୁଗୁଡା ଜିଲ୍ଲା ଲଖନପୁର ବ୍ଲକ ସମରବଗା ଗ୍ରାମ ପଞ୍ଚାୟତ କୁଡ଼ାବଗା ଗାଁ ନିକଟରେ ମହାନଦୀରେ ମିଶୁଛି। ଯାହା ସ୍ଵଭାବ କବି ଗଙ୍ଗାଧର ମେହେର ଉଲ୍ଲେଖ କରିଛନ୍ତି। ଏହି ସ୍ଥାନଟି ପ୍ରକୃତିକ ସୌନ୍ଦଜ୍ୟରେ ପରିପୂର୍ଣ୍ଣ ହୋଇ ଥିବାରୁ ଅନେକ ପର୍ଯ୍ୟଟକଙ୍କୁ ଆକର୍ଷିତ କରିଥାଏ । 

## ମହେଶ୍ୱରନାଥ ମନ୍ଦିର  
ଜଳପ୍ରପାତ ମଧ୍ୟରେ ଆବିର୍ଭୂତ ହେଇଥିବା ଶିବଲିଙ୍ଗ ଅବସ୍ଥିତ । ଜଳ ପତ୍ତନ କାରଣରୁ ତାହା ଅନେକ ସମୟରେ ଦୃଷ୍ଟି ଗୋଚର ହେଇ ନ ଥାଏ  । ତେଣୁ ଜଳଧାର ନିକଟରେ ମନ୍ଦିର ନିର୍ମାଣ କରି ଅନ୍ୟ ଏକ ଶିବଲିଙ୍ଗ ସ୍ଥାପନ କରା ଯାଇ ପୂଜାର୍ଚ୍ଚନା କରା ଯାଉଛି । 

## ପର୍ବ ପର୍ବାଣି  
କୋଇଲିଘୁଘରଠାରେ ଥିବା ମହେଶ୍ୱରନାଥ ମନ୍ଦିରରେ ସବୁଠୁ ବଡ଼ ଉତ୍ଶବ ଭାବରେ ଶିବରାତ୍ରି ପାଳନ କରାଯାଏ । ଏହା ବ୍ୱ୍ୟତୀତ ଶ୍ରାବଣ ମାସରେ ବୋଲବମ ଭକ୍ତ ବହୁ ସଂଖ୍ୟାରେ ପ୍ରତି ସୋମବାର ଦିନ ଏଠାକୁ ଆସି ପୂଜା କରିଥାନ୍ତି ।  
### ପିକନିକ ସ୍ଥଳ  
ଉତ୍ତମ ପ୍ରକୃତିକ ସୁନ୍ଦରତା ସହ ଜଳପ୍ରପାତର ଝରଣା ଯୋଗୁ କୋଇଲିଘୁଘର ଝାରସୁଗୁଡା ତଥା ନିକଟ ବାରଟି ଜିଲ୍ଲାମାନଙ୍କ ପାଇଁ ଖୁବ ପସନ୍ଦର ପିକନିକ ସ୍ଥଳ ଭାବରେ ବିଖ୍ୟାତ । ପ୍ରତି ବର୍ଷ ପିକନିକ ଋତୁରେ ( ଦେସେମ୍ବର -ଜାନୁୟାରୀ ) ବହୁସଂଖ୍ୟକ ସ୍କୁଲ , କଲେଜ ଓ ଅନନ୍ୟ ଅନୁଷ୍ଠାନ ମାନ ଏଠାକୁ ପିକ୍ନିକ ପାଇଁ ଆସନ୍ତି । ଗମନା ଗମନର ସୁବିଧା , ନିକଟରେ ଜାଲ କଥାର ପର୍ଯ୍ୟାପ୍ତ ଉପଲବ୍ଧି ଯୋଗୁ ଏଠାରେ ପିକନିକ ଖୁବ ଆମୋଦକର ହେଇଥାଏ ।

## References 
## ବାହ୍ୟ ଆଧାର 
* Tourism in Jharsuguda
* Waterfalls in Orissa  
ଶ୍ରେଣୀ:ଓଡ଼ିଶାରେ ଥିବା ଜଳପ୍ରପାତ
କର୍ସନ ଘାବ୍ରି

**କର୍ସନ ଦେବଜୀଭାଇ ଘାବ୍ରି** (ଜନ୍ମ ୨୮ ଫେବୃଆରୀ ୧୯୫୧) ଜଣେ ପୂର୍ବତନ ଭାରତୀୟ କ୍ରିକେଟ ଅଲରାଉଣ୍ଡର ଖେଳାଳି । ସେ ଗୁଜରାଟର ରାଜକୋଟଠାରେ ଜନ୍ମଗ୍ରହଣ କରି ୧୯୭୪ରୁ ୧୯୮୧ ମଧ୍ୟରେ ଭରତ ପାଇଁ ୩୯ଟି ଟେଷ୍ଟ ଓ ୧୯ଟି ଏକଦିବାସୀୟ ଅନ୍ତର୍ରାଷ୍ଟ୍ରୀୟ ମେଚ ଖେଳିଥିଲେ । ସେ ୨ଟି ବିଶ୍ୱ କପ ୧୯୭୫ ଓ ୧୯୭୯ରେ ଭାଗନେଇଥିଲେ । 

### ପ୍ରମୁଖ ଅବଦାନ
ଘାବ୍ରି ମୁଖ୍ୟତ ଜଣେ ବାମ  ହାତୀ ମାଧ୍ୟମ ଗତି ବୋଲର ଥିଲେ । ସେ  ତୀବ୍ର ଗତି ସହ ବାମ ହାତୀ ସ୍ପିନ ବୋଲିଂ ମଧ୍ୟ କରିପାରୁଥିଲେ ଓ ତଳ ଅଡରରେ ଜଣେ ଉପଯୋଗୀ ବ୍ଯାଟସମ୍ଯାନ ଭାବରେ ମଧ୍ୟ ଦଳକୁ ନିଜର ଯୋଗଦାନ ଅନେକ ସମୟରେ ଦେଇ ପାରୁଥିଲେ । ସେ ୪ ଥର ୫ ୱିକେଟ ନେବା ସହ ସମୁଦାୟ ୧୦୯ଟି ୱିକେଟ ନେଇଥିଲେ ଭାରତୀୟ ଜାତୀୟ ଦଳ ପାଇଁ ଓ ତା ସଙ୍ଗେ ୨ଟି ଅର୍ଦ୍ଧଶତକୀୟ ପାରି ମଧ୍ୟ ଖେଳିଥିଲେ । ତାଙ୍କର ସର୍ବୋଛ ସ୍କୋର ୮୬ ଥିଲା , ଯାହା ସେ ଅଷ୍ଟ୍ରେଲିଆ ବିରୁଦ୍ଧରେ ବମ୍ବେଠାରେ କରିଥିଲେ । ସେହି ମେଚରେ ସେ ଶୟଦ କିରିମାନିଙ୍କ ସହ ଅଷ୍ଟମ ୱିକେଟ ଯୋଡି ପାଇଁ ୧୨୭ ରଣ ଯୋଡିଥିଲେ ଯାହା କି ସେ ସମୟରେ ଏକ ରେକର୍ଡ ହେଇଥିଲା । ସେହି ଟେଷ୍ଟରେ ଭରତ ବିଜୟୀ ହେଇଥିଲା ଓ ଘାବ୍ରିଙ୍କ ଅବଦାନ ପ୍ରଶଂସିତ ହେଇଥିଲା ।  
ଜାତୀୟ ଦଳରେ ସେ ୧୯୭୫ରେ ପଦାର୍ପଣ କରିଥିଲେ ମଧ୍ୟ ୧୯୭୭ରୁ ସେ ନିୟମିତ ଭାବରେ ଦଳରେ ଖେଳିଥିଲେ । ନିଉ ଜିଲାଣ୍ଡ ଓ ଇଂଲଣ୍ଡ ଗସ୍ତ ପରେ ୧୯୭୮/୭୯ ସେରିଜରେ ସେ ସର୍ବାଧିକ ୨୭ ୱିକେଟ ନେଇଥିଲେ । ୧୯୮୧ରେ ଅଷ୍ଟ୍ରେଲିଆ ସହ ସିରିଜରେ ମଧ୍ୟ ତାଙ୍କର ପ୍ରଦର୍ଶନ ଅତି ମୁଲ୍ୟବାନ ଥିଲା ।ସେହି ସିରିଜର ୩ୟ ଟେଷ୍ଟର ଚତୁର୍ଥ ଦିନ ଅଷ୍ଟ୍ରେଲିଆର ଉଭୟ ପ୍ରାରମ୍ଭିକ ବ୍ଯାଟସମେନଙ୍କୁ ସେ ଲଗ୍  ଲାଗ  2ଟି ବଳରେ ଆଉଟ କରିଦେବାରୁ ଭାରତର ବିଜଯ ସୁଗମ ହେଇଥିଲା । ତାହା ପରେ କପିଲ ଦେବ ଅଷ୍ଟ୍ରେଲିଆ ବେଟିଙ୍ଗକୁ ସମ୍ପୂର୍ଣ୍ଣ ଆୟତ୍ତ କରିନେଇ ପାରିଥିଲେ । 

୧୯୭୮ରେ ପାକିସ୍ତାନର ଫଇସଲାବାଦଠାରେ ମହାନ ଭାରତୀୟ ଖେଳାଳି କପିଲା ଦେବଙ୍କ ଜାତୀୟ ଦଳକୁ  ପଦାର୍ପଣ ହେଲା ବେଳେ ଘାବ୍ରି ତାଙ୍କ ସହ ବୋଲିଂ ଆରମ୍ଭ କରୁଥିଲେ । 
ଅବସର ପ୍ରମୁଖ

ପରିଶେଷରେ ଘାବ୍ରିଙ୍କ ସ୍ଥାନ ଆଉ ଜଣେ ଅଲ ରାଉଣ୍ଡର ମଦନଲାଲ ଦଖଲ କରି ନେଲା ପରେ ୧୮୮୨ରେ ତାଙ୍କର ଅନ୍ତର୍ଜାତିକ ଖେଳ ଜୀବନର ଜବନିକା ପଡିଥିଲା । 

## References 
ଶ୍ରେଣୀ:୧୯୫୧ ଜନ୍ମ
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଗୁଜରାଟର ଲୋକ
ସମ୍ବଲପୁର ରେଳ ଷ୍ଟେସନ

ସମ୍ବଲପୁର ରେଳ ଷ୍ଟେସନ ଭାରତୀୟ ରାଜ୍ୟ ଓଡ଼ିଶାର ସମ୍ବଲପୁର ସହରର କେନ୍ଦ୍ର ସ୍ଥଳୀରେ ରହିଛି । ଏହା ଥିବା ଅଞ୍ଚଲକୁ କ୍ଷେତରାଜପୁର କୁହା ଯାଉଥିବାରୁ ଏହାକୁ କ୍ଷେତରାଜପୁର ଷ୍ଟେସନ ବୋଲି ମଧ୍ୟ କୁହାଯାଇଥାଏ । ସମ୍ବଲପୁର ସହର ଅଧୀନରେ ସମ୍ବଲପୁର ରୋଡ଼ , ସମ୍ବଲପୁର ସିଟି ଓ ହୀରାକୁଦ ଷ୍ଟେସନ ମଧ୍ୟ ରହିଛି ।

 

## ଇତିହାସ 
ଏହି ଷ୍ଟେସନ ୧୯୬୦ ମସିହାରେ ଆରମ୍ଭ ହୋଇଥିଲା କେବଳ କୋତ୍ତଭରମ-କୋରାପୁଟ-ଜୟପୁର ଲାଇନକୁ ନେଇ । ପରେ ଟିଟିଲାଗଡ଼-ଝାରସୁଗୁଡ଼ା-ରାଉରକେଲା ଲାଇନ ଯୋଗ ହେଲା ପରେ ଏହା ଜଙ୍କସନର ମାନ୍ୟତା ପ୍ରାପ୍ତ ହେଲା । ୧୯୮୩ରେ ଆରମ୍ଭ ହେଇଥିବା ସମ୍ବଲପୁର-ତାଳଚେର ଲାଇନ ୧୯୯୮ରେ ସମ୍ପୂର୍ଣ୍ଣ ହେଲା ପରେ ଏହି ଲାଇନଦ୍ୱାରା ସମ୍ବଲପୁରରୁ ଭୁବନେଶ୍ୱରକୁ ସିଧା ସଳଖ ଯୋଗାଯୋଗ ସମ୍ଭବ ହେଇ ପାରିଛି । ଏବେ ଏହି ମାର୍ଗ ଦେଇ ଭୁବନେଶ୍ୱରକୁ ଉତ୍ତର ଭରତର ବିଭିନ୍ନ ଅଞ୍ଚଳକୁ ଟ୍ରେନ ଶୀଘ୍ର ଯାତାୟତ କରିପାରୁଛି । 

### ରେଳ ଅନୁଷ୍ଠାନ 
ନୂତନ ଭାବେ ହେଇଥିବା ପୂର୍ବତଟ ରେଳପଥ ଅଧୀନରେ ସମ୍ବଲପୁର ରେଳ ଦିଭିଜନ ରହିଛି । ଏହାର ମୁଖ୍ୟ ଦପ୍ତର ଭୁବନେଶ୍ୱରଠାରେ ଅଛି । 

### ଲାଇନ ଦୋହରିକରଣ ଓ ବିଦ୍ୟୁତିକରଣ  
ଟିଟିଲାଗଡ-ସମ୍ବଲପୁର-ଝାରସୁଗୁଡା ରେଳ ପଥ ଓ ସମ୍ବଲପୁର - ଅନୁଗୁଳ ରେଳପଥର ଲାଇନ ଦୋହରିକରଣ ମଧ୍ୟ କରାଯାଇଛି । ଏହି ଲାଇନରେ ବିଦ୍ୟୁତିକରଣ କାର୍ଯ୍ୟ ମଧ୍ୟ କରାଯାଇଛି ।

## ଆଧାର 
## ବାହାର ଲିଙ୍କ 
* Trains at Sambalpur 

ଶ୍ରେଣୀ:ସମ୍ବଲପୁର ଜିଲ୍ଲାର ଗାଆଁ ଓ ସହର
ଜାଭାଗଲ ଶ୍ରୀନାଥ

ଜାଭାଗଲ ଶ୍ରୀନାଥ ( ଜନ୍ମ ୩୧ ଅଗଷ୍ଟ , ୧୯୬୯ ) ଜଣେ ପୂର୍ବତନ ଭାରତୀୟ କ୍ରିକେଟ ଖେଳାଳି ଓ ICC ମେଚ ରେଫରି । ସେ ଭରତ ଅ ଜଣେ ଶ୍ରେଷ୍ଠ ଦ୍ରୁତ ବୋଲର ଓ ଏକଦିବାସୀୟରେ ୩୦୦ରୁ ଉର୍ଦ୍ଧ ୱିକେଟ ନେଇଥିବା ଏକମାତ୍ର ଦ୍ରୁତ ବୋଲର । 

ଟେଷ୍ଟରେ ୨୦୦ରୁ ବେଶୀ  ୱିକେଟ ନେଇଥିବା ଶ୍ରୀନାଥ କପିଲା ଦେବଙ୍କ ପରେ ୧୯୯୭ ଯାଏ ଭାରତର ଅଗ୍ରଣୀ ବୋଲର ଥିଲେ । ସେ ୧୯୯୨.୧୯୯୬, ୧୯୯୯, ଓ ୨୦୦୩ ବିଶ୍ୱ କପରେ ଭାରକ୍ତର ପ୍ରତିନିଧିତ୍ୱ କରିଥିଲେ । 
ବିଶ୍ୱ କପରେ ସେ ୪୪ଟି ୱିକେଟ ନେଇଥିଲେ , ଯାହା ଜାହିର ଖାନଙ୍କ ସହ ଏକ ଭାରତୀୟ ରେକର୍ଡ ହେଇ ରହିଛି । 

## ବ୍ୟକ୍ତିଗତ ଜୀବନ 
କର୍ନାଟକର ମହିଶୂର ଜିଲ୍ଲାରେ ଜନ୍ମିତ ଶ୍ରୀନାଥ ବାଲ୍ୟ କାଳରୁ କ୍ରିକେଟ ପ୍ରତି ଆକ୍ରୁଷ୍ଟ ହେଇଥିଲେ । ମହିଶୂର ଇଞ୍ଜିନିଅରିଂ କଲେଜରୁ ସେ ଯାନ୍ତ୍ରିକ ବ୍ୟବହାରିକ ବିଦ୍ୟା                      ( instrumentation technology )ରେ ଡିଗ୍ରୀ କରିଥିଲେ । 

## ODI Wickets 
* ** 50**   Wickets IN ** 37** Matches
* **100**  Wickets IN ** 68** Matches
* **150**  Wickets IN **115** Matches
* **200**  Wickets IN **147** Matches
* **250**  Wickets IN **182** Matches
* **300**  Wickets IN **219** Matches

### ODI Wickets 
* ** 5 wickets in innings —  03 **
* ** 4 wickets in innings —  07 **
* ** 3 wickets in innings —  27 **

### One Day International 5-Wicket Hauls 
### Test Match Wickets 
### Test 5-Wicket Hauls 
## ଫ୍ଲାୟାର ଅଫ ଦି ମେଚ ପୁରସ୍କାର 
### ODI cricket 
### ଟେଷ୍ଟ କ୍ରିକେଟ ପରିସଖ୍ୟାନ 
## ରେକର୍ଡ ସମୂହ 
* Srinath has the world's best bowling figures (13 wickets for 132 runs) in a test match (sum of both innings) while ending up on the losing side.
* Highest number of wickets in world cups by an Indian bowler.
* Highest number of wickets in ODIs among Indian fast bowlers.
* 3rd Highest wicket taker among Indian fast bowlers in test matches after Kapil Dev and Zaheer Khan.
* 2nd Indian to take 300 ODI Wickets.
* One of the 11 bowlers who has taken more than 300 ODI Wickets.
* Second highest number of notouts in Cricket World Cup history- a total of 9, second only to Steve Waugh 

## ପୁରସ୍କାର ଓ ସମ୍ମାନ 
* ଅର୍ଜୁନ ପୁରସ୍କାର -୧୯୯୯
ଶ୍ରେଣୀ:୧୯୬୯ ଜନ୍ମ
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଶ୍ରେଣୀ:ଜୀବିତ ବ୍ୟକ୍ତି
ଭେଙ୍କଟେଶ ପ୍ରସାଦ

thumb|ଭେଙ୍କଟେଶ ପ୍ରସାଦ
ବାପୁ କୃଶନରାଓ ଭେଙ୍କଟେଶ ପ୍ରସାଦ ( ୫ ଅଗଷ୍ଟ, ୧୯୬୯ରେ ଜନ୍ମ ) ଜଣେ ପୂର୍ବତନ ଭାରତୀୟ କ୍ରିକେଟ ଖେଳାଳି । ତାଙ୍କର ଜନ୍ମ କର୍ଣାଟକର ବାଙ୍ଗାଲୋର ସହରରେ ହେଇଥିଲା । ଅନ୍ତର୍ଜାତିକ କ୍ର୍ରିକେଟରୁ ଅବସର ନେଲା ପରେ ୨୦୦୭ରୁ ୨୦୦୯ ଯାଏ ସେ ଭାରତୀୟ ଦଳର କୋଚ ମଧ୍ୟ ରହିଥିଲେ ।ସେ ଜାଭାଗଲ ଶ୍ରୀନାଥଙ୍କ ସହ ବହୁ ବର୍ଷ ଧରି ଭାରତର ଦ୍ରୁତ ବୋଲିଂ ବିଭାଗ ସମ୍ଭାଳିଥିଲେ  ।  

## କ୍ରିକେଟ ଜୀବନ 
୩୩ଟି ଟେଷ୍ଟ ଖେଳି ପ୍ରସାଦ ୯୬ଟି ୱିକେଟ ଏବଂ ୧୬୧ଟି ଏକଦିବାସୀୟ ଅନ୍ତର୍ରାଷ୍ଟ୍ରୀୟରୁ ୧୯୬ଟି ୱିକେଟ ନେଇଥିଲେ । 

## ବ୍ୟକ୍ତିଗତ ଜୀବନ 
ଭେଙ୍କଟେଶ ଜୟନ୍ତୀ ପ୍ରସାଦଙ୍କୁ ବିବାହ କରିଛନ୍ତି ଓ ତାଙ୍କର ଏକ ସନ୍ତାନ ମଧ୍ୟ ଅଛି । 

## ଫିଲ୍ମ ଅଭିନୟ 
## Achievements 
### Awards 
* ୧୯୯୬/୯୭ ସିଏଟ ଅନ୍ତର୍ଜାତିକ କ୍ରିକେଟର ପୁରସ୍କାର 
* ୨୦୦୦- ଅର୍ଜୁନ ପୁରସ୍କାର 

### ଟେଷ୍ଟ ମେଚ ପ୍ରଦର୍ଶନ 
**ମେଚରେ ୧୦ ୱିକେଟ **:
: 

### ଏକଦିବସୀୟ ମେଚ ପ୍ରଦର୍ଶନ 
**ଏକଦିବସୀୟ ପୁରସ୍କାର **
: 

## References 
ଶ୍ରେଣୀ:୧୯୬୯ ଜନ୍ମ
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଶ୍ରେଣୀ:ଜୀବିତ ବ୍ୟକ୍ତି
ହାଇଡ୍ରୋସେଫାଲସ

**ହାଇଡ୍ରୋସେଫାଲସ** ବା **ଜଳଶୀର୍ଷ** (ଇଂରାଜୀରେ **Hydrocephalus**) ଏକ ବେମାରୀ ଯେଉଁଥିରେ ମସ୍ତିଷ୍କ ଭିତରେ ଅସାଧାରଣ ପରିମାଣର ସେରେବ୍ରୋସ୍ପାଇନାଲ ଫ୍ଲୁଇଡ (cerebrospinal fluid ବା ସିଏସଏଫ/CSF)) ଜମିଯାଏ । ମେନିଞ୍ଜାଇଟିସ୍, ମସ୍ତିଷ୍କ ଅର୍ବୁଦ, ମସ୍ତିସ୍କ ଆଘାତ, ଇଣ୍ଟ୍ରାଭେଣ୍ଟ୍ରିକୁଲାର ହେମୋରେଜ (intraventricular hemorrhage) ଓ ସବଆରାକନଏଡ ହେମୋରେଜ (subarachnoid hemorrhage) ଯୋଗୁ ମଧ୍ୟ ହାଇଡ୍ରୋସେଫାଲସ ହୁଏ । ଚାରି ପ୍ରକାର ହାଇଡ୍ରୋସେଫାଲସ ଦେଖାଯାଏ: କମ୍ୟୁନିକେଟିଙ୍ଗ, ନନ କମ୍ୟୁନିକେଟିଙ୍ଗ, ଏକ୍ସ ଭାକୁଓ (ex-vacuo) ଓ ନର୍ମାଲ ପ୍ରେସର (normal pressure) ଦେଖାଯାଏ ।  ରୋଗୀ ପରୀକ୍ଷା ଓ ମେଡିକାଲ ଇମେଜିଙ୍ଗ କରି ରୋଗ ନିର୍ଣ୍ଣୟ କରାଯାଏ । ବିକାଶଶୀଳ ଦେଶମାନଙ୍କରେ (developing world) ଏହି ରୋଗ ହାର ଅଧିକ ଥାଇପାରେ । ୨୦୦୦ ବର୍ଷ ପୂର୍ବେ ମଧ୍ୟ ହିପୋକ୍ରେଟ (Hippocrates) ଏହି ରୋଗ ବିଷୟ ବର୍ଣ୍ଣନା କରିଥିଲେ । ହାଇଡ୍ରୋ ଅର୍ଥ ଜଳ ଓ ସେଫାଲସ ଅର୍ଥ ମୁଣ୍ଡ, ଏହି ଦୁଇ ଶବ୍ଦ ମିଶି ହାଇଡ୍ରୋସେଫାଲସ ନାମ ଦିଆହୋଇଛି । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଗୁଫି ପେଣ୍ଟାଲ

**ଗୁଫି ପେଣ୍ଟଲ** (୪ ଅକ୍ଟୋବର ୧୯୪୪ - ୫ ଜୁନ ୨୦୨୩) ଜଣେ ଭାରତୀୟ ଫିଲ୍ମ ଓ ଟିଭି ଅଭିନେତା ଥିଲେ । ସେ ୧୯୮୦ ଦଶକରୁ ଅନେକ ହିନ୍ଦୀ ଫିଲ୍ମ ଓ ଟିଭି ସିରିୟାଲରେ ଚରିତ୍ର ଅଭିନେତା ଭାବରେ ଅଭିନୟ କରିଥିଲେ । ମହାଭାରତ ଧାରାବାହିକରେ ତାଙ୍କର 'ଶକୁନି ' ଭୂମିକା ପାଇଁ ସେ ଘରେ ଘରେ ପରିଚିତ ହେଇଥିଲେ । ସେ ହାସ୍ୟାଭିନେତା କନବରଜିତ ପେଣ୍ଟାଲଙ୍କ ବଡ଼ ଭାଇ । ସେ ଶିଖ ପରିବାରରେ ଜନ୍ମଗ୍ରହଣ କରିଥିଲେ । 

ପ୍ରଥମରୁ ଇଞ୍ଜିନିଅର ଭାବରେ ନିଜ ଜୀବିକା ନିର୍ବାହ କରୁଥିବା ଗୁଫି ପରେ ଫିଲ୍ମ ଓ ଟିଭି ପ୍ରତିଷ୍ଠାନରୁ ଶିକ୍ଷଣ ନେଇ ତାଙ୍କର ଅଭିନେତା ଜୀବନ ଆରମ୍ଭ କରିଥିଲେ । ୧୯୬୯ରେ ମୁମ୍ବାଇ ଆସି ପ୍ରଥମେ ମଡେଲିଂ ଓ ସହ ନିର୍ଦ୍ଦେଶକ ଭାବେ କାମ କଲା ପରେ ସେ ଫିଲ୍ମ ଓ ଟିଭି ଜଗତରେ ପ୍ରବେଶ କଲେ ଚରିତ୍ର ଅଭିନେତା ଭାବେ । ବି ଆର ଚୋପ୍ରାଙ୍କ ମହାଭାରତ ଧାରାବାହିକରେ 'ଶକୁନି' ଭୂମିକାରେ ସେ ଅଭିନୟ କରି ବିଖ୍ୟାତ ହେଇଯାଇଥିଲେ । 

'ଶ୍ରୀ ଚୈତନ୍ୟ ମହାପ୍ରଭୁ " ନାମକ ଫିଲ୍ମରେ ସେ ନିର୍ଦ୍ଦେଶନା ଦେଇଛନ୍ତି । ମୁମ୍ବାଇ ଅଭିନୟ ପ୍ରତିଷ୍ଠାନରେ ସେ ମୁଖ୍ୟ ଅଭିନୟ ପ୍ରଶିକ୍ଷକ ଭାବରେ ମଧ୍ୟ କାର୍ଯ୍ୟ କରିଥିଲେ । 

## ଅଭିନୟ 
### ଅଭିନୀତ ଚଳଚ୍ଚିତ୍ର 
### ଟିଭି ସିରିୟାଲ 
* ୧୯୮୮-୯୦: *ମହାଭାରତ* &#x2013; ଶକୁନୀ
* ୧୯୯୮-୨୦୦୦: *ଆକବାର ବିରବଲ* bal&#x2013; ମୁଲ୍ଲା ଦୋ ପ୍ୟାଜା
* ୨୦୦୨ :ଶଃ କୋଇ ହେ&#x2013; (ଡଃ ଜାର୍କୋସ)
* ୨୦୧୨-୧୩: *ମିଃ କୌସିକ କି ପାଞ୍ଚ ବହୁୟେଁ* &#x2013; ବ୍ରିଜଭୂଷଣ ଭଲ୍ଲା
* ୨୦୧୩: ମହାରାଣା ପ୍ରତାପ - ହୁମାୟୁନ

## ମୃତ୍ୟୁ
ଗୁଫି ପେଣ୍ଟଲଙ୍କର ୨୦୨୩ ମସିହା ଜୁନ ମାସ ୫ ତାରିଖରେ ମୁମ୍ବାଇର ଏକ ଡାକ୍ତରଖାନାରେ ପରଲୋକ ଘଟିଥିଲା ।

## ଆଧାର 
## ବାହ୍ୟ ଆଧାର 
* Internet Movie Database
* Article about siblings in Indian television
ଜୟନ୍ତୀ ସୁତିଆ

**ଜୟନ୍ତୀ ସୁତିଆ** ଜଣେ ଭାରତୀୟ ପଦାର୍ଥ ବିଜ୍ଞାନୀ । ଉତ୍ତର-ପୂର୍ବ ଭାରତର ଏକମାତ୍ର ମୁଖ୍ୟ ଗବେଷଣା କେନ୍ଦ୍ର ଆସାମର ଗୁଆହାଟୀସ୍ଥିତ ଇନଷ୍ଟିଚ୍ୟୁଟ ଅଫ ଆଡଭାନ୍ସଡ଼ ଷ୍ଟଡ଼ି ଇନ ସାଇନ୍ସ ଆଣ୍ଡ ଟେକନୋଲୋଜିର ନିର୍ଦ୍ଦେଶକ ଭାବେ କାର୍ଯ୍ୟଗ୍ରହଣ କରି ସେ ବିଭିନ୍ନ ବିଜ୍ଞାନଭିତ୍ତିକ ଅନୁଷ୍ଠାନର ମୁଖ୍ୟ ଭାବେ କାମ କରିଥିବା ଭାରତୀୟ ନାରୀମାନଙ୍କ ଭିତରୁ ଜଣେ ।  ସେ ନ୍ୟାସନାଲ ଏକାଡେମୀ ଅଫ ସାଇନ୍ସର ଜଣେ ଫେଲୋ । ସେ ଭାରତ ସରକାରଙ୍କ ବିଜ୍ଞାନ ଓ ପ୍ରଯୁକ୍ତି ବିଭାଗର ଜଣେ ଏମିରେଟ୍ସ ବୈଜ୍ଞାନିକ ।

## ପ୍ରାରମ୍ଭିକ 
ସୁତିଆ ଆସାମର କଟନ କଲେଜରେ ଛାତ୍ରୀ ଥିବା ବେଳେ ପଦାର୍ଥ ବିଜ୍ଞାନ ସହ ଜଡ଼ିତ ହୋଇଥିଲେ । ଟୋକିଓସ୍ଥିତ ପ୍ଲାଜମା ଲାବୋରୋଟୋରୀ ଅଫ ଦି ଇନଷ୍ଟିଚ୍ୟୁଟ ଅଫ ସ୍ପେସ ଆଣ୍ଡ ଆଷ୍ଟ୍ରୋନୋମିକାଲ ସାଇନ୍ସରେ କାମ କରିବା ପାଇଁ ୧୯୮୮ରେ ଜାପାନ ସରକାରଙ୍କଦ୍ୱାରା ମିଳିଥିବା ଫେଲୋସିପ ସରିଲା ପରେ ସେ ୨୦୦୫ରେ ଇନଷ୍ଟିଚ୍ୟୁଟ ଅଫ ଆଡଭାନ୍ସଡ଼ ଷ୍ଟଡ଼ି ଇନ ସାଇନ୍ସ ଆଣ୍ଡ ଟେକନୋଲୋଜିର ନିର୍ଦ୍ଦେଶକ ହୋଇଥିଲେ ।

## ଆଧାର 
ଶ୍ରେଣୀ:୧୯୪୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଫିନାଇଲକିଟୋନୁରିଆ

**ଫିନାଇଲକିଟୋନୁରିଆ** (ଇଂରାଜୀ ଭାଷାରେ **Phenylketonuria** ବା ପିକେୟୁ/**PKU**) ଏକ ଜନ୍ମଗତ ଚୟାପଚୟ ତୃଟି (inborn error of metabolism) ଯାହା ଫଳରେ ଦେହରେ ଥିବା ଫିନାଇଲଆଲାନିନର (phenylalanine) (ଏକ ପ୍ରକାର ଆମିନୋଏସିଡ (amino acid)) ପରିମାଣ କମିଯାଏ । ଉପ‌ଯୁକ୍ତ ଚିକିତ୍ସା ନ ପାଇଲେ ବୌଦ୍ଧିକ ଅସମର୍ଥ (intellectual disability), ଅପସ୍ମାର ବାତ (seizure), ବ୍ୟବ‌ହାରିକ ସମସ୍ୟା ଓ ମାନସିକ ବେମାରୀ (mental disorder) ବାହାରେ । ଚର୍ମ ଫିକା ଦେଖାଯାଏ ଓ ଏକ ପ୍ରକାର ଗନ୍ଧ (musty smell) ବାହାରେ । ମାଆର ଏହି ରୋଗ ଥିଲେ ଓ ଚିକିତ୍ସା ନ ପାଇଥିଲେ ଜନ୍ମିତ ଶିଶୁର ହୃତ୍‌ପିଣ୍ଡ ସମସ୍ୟା, ଛୋଟ ମୁଣ୍ଡ (small head) ଓ ଅଳ୍ପ ଜନ୍ମକାଳୀଣ ଓଜନ (low birth weight) ବିଶିଷ୍ଟ ହୁଏ । ଶୀଘ୍ର ରୋଗ ନିର୍ଣ୍ଣୟ ହୋଇପାରିଲେ ଓ ନିୟନ୍ତ୍ରିତ ଖାଦ୍ୟ ଖାଇଲେ ସାଧାରଣ ସ୍ୱାସ୍ଥ୍ୟ ରହେ ଓ ସାଧାରଣ ଆୟୁଷ (life span)  ରହେ । ଏହି ନିୟନ୍ତ୍ରଣର ପ୍ରଭାବ ସାମୟିକ ଭାବରେ ରକ୍ତ ପରୀକ୍ଷା କରି ନିରୀକ୍ଷଣ କରିବାକୁ ପଡ଼େ । କେତେକ ରୋଗୀଙ୍କର ସାପ୍ରୋପ୍ଟେରିନ ଡାଇହାଇଡ୍ରୋକ୍ଲୋରାଇଡ (sapropterin dihydrochloride) ଉପକାରରେ ଆସେ । ସନ ୧୯୩୪ରେ ଏହି ରୋଗ ଇଭାର ଆସଜର୍ଣ୍ଣ ଫୋଲିଙ୍ଗଙ୍କଦ୍ୱାରା (Ivar Asbjørn Følling) ଆବିଷ୍କୃତ ହୋଇଥିଲା ଓ ଏହା ଉପରେ ଖାଦ୍ୟର ପ୍ରଭାବ ବିଷୟ ସନ ୧୯୩୫ରେ ନିରୁପିତ ହୋଇଥିଲା । ସନ ୨୦୧୪ରେ ଜିନ ଥେରାପି (Gene therapy) ଉପ‌ଯୁକ୍ତ ମନେହେଲେ ମଧ୍ୟ ଏହା ଉପରେ ଅଧିକ ଅନୁଶୀଳନ ଆବଶ୍ୟକ ହେଉଛି । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଛାତି ତଳେ ଡିଂ ଡଂ

**ଛାତି ତଳେ ଡିଂ ଡଂ**, ୨୦୧୬ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୌମ୍ୟରଞ୍ଜନ ପଟ୍ଟନାୟକ । ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ ମୃତ୍ୟୁଞ୍ଜୟ ସାହୁ । ଏହା ଚଳଚ୍ଚିତ୍ରଟି ୨୦୧୫ ମସିହା ନଭେମ୍ବର ୨୭ ତାରିଖରେ ତେଲୁଗୁ ଓ ତାମିଲ ଭାଷାରେ ମୁକ୍ତିଲାଭ କରିଥିବା "ସାଇଜ୍ ଜିରୋ" କଥାଚିତ୍ରର ଅବଲମ୍ବନରେ ତିଆରି ହୋଇଥିଲା । ଏହା ୨୦୧୬ ମସିହା ଅକ୍ଟୋବର ୧୦ ତାରିଖ ଦଶହରାରେ ମୁକ୍ତିଲାଭ କରିଥିଲା । ଓଡ଼ିଆ କଥା ଜଗତରେ ଅଭିନେତ୍ରୀ ଅର୍ଚ୍ଚିତା ସାହୁ ଏବଂ ବର୍ଷା ପ୍ରିୟଦର୍ଶିନୀ ମଧ୍ୟ ପ୍ରଥମ କରି ଏକାଠି ଅଭିନୟ କରିଥିଲେ ଏହି ଚଳଚ୍ଚିତ୍ରରେ ।

## ଅଭିନୟ
* ସବ୍ୟସାଚୀ ମିଶ୍ର
* ଅର୍ଚ୍ଚିତା ସାହୁ
* ବର୍ଷା ପ୍ରିୟଦର୍ଶିନୀ
* ଶକ୍ତି କପୁର
* ସମ୍ବିତ ଆଚାର୍ଯ୍ୟ
* କିର୍ତ୍ତୀ ମହାନ୍ତି

## ଗୀତ ଓ ସଙ୍ଗୀତ
ଏହି ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ ମଳୟ ମିଶ୍ର । ବସନ୍ତରାଜ ସାମଲ ଏବଂ ବାପୁ ଗୋସ୍ୱାମୀ ଚଳଚ୍ଚିତ୍ରଟିର ଗୀତଗୁଡ଼ିକୁ ରଚନା କରିଛନ୍ତି । 

## ଆଧାର
## ବାହାର ଆଧାର
* 

ଶ୍ରେଣୀ:୨୦୧୬ର ଓଡ଼ିଆ କଥାଚିତ୍ର
ଅମୋଲ ପାଲେକର

ଅମୋଲ ପାଲେକର ( ଜନ୍ମ 24 ନଭେନବର , 1944 ) ଜଣେ ଭାରତୀୟ ଚିତ୍ରଭିନେତା , ନେରଦେଶକ ରଥା ଚିତ୍ର ନିର୍ମାତା । ସେ ଉଭୟ ହିନ୍ଦୀ ଓ ମରାଠି ସିନେମାରେ ବହୁଳ ପରିଚିତ । ତାଙ୍କର ବୈଶିଷ୍ୟ ହେଲା ତାଙ୍କର ଅନେକ ଚିତ୍ର ଗତାନୁଗତିକ ଭାବସାୟିକ ଚିତ୍ରଠାରୁ ଭିନ୍ନ ଓ ସେଥିରେ ସାଧାରଣ ମଣିଷର  ର ଚରିତ୍ର ହିଁ ପରଦାରେ ପ୍ରତିଫଳିତ ହେଇଥାଏ । 

## ବ୍ୟକ୍ତିଗତ ଜୀବନୀ 
### ମଞ୍ଚାଭିନୟ 
Palekar began in Marathi experimental theatre with Satyadev Dubey, and later started his own group, *Aniket*, in 1972.

### ଫିଲ୍ମ ଅଭିନୟ ଜୀବନ 
ବାଆଁ|thumb|2016ରେ ଅମୋଲ ପାଲେକର

## ବ୍ୟକ୍ତିଗତ ଜୀବନ 
## Partial filmography 
### As an actor 
### As a director 
* *Aakreit* (*Unimaginable* in Marathi) – 1981
* *Ankahee* (*Unspoken*) – 1985
* *Thodasa Rumani Ho Jaye* – 1990
* *Bangarwadi* – 1995
* *Daayraa* (*The Square Circle*) – 1996
* *Anahat* (*Forever*)
* *Kairee* (*Raw mango*) – 2001
* *Dhyaas Parva* (*Kal Kaa Aadmi* in Hindi) – 2001 (based on Raghunath Karve's life, won the National Award for Best Film on Family Welfare)
* *Paheli* (*Riddle*) – 2005
* *Quest* (English) – 2006 (won the National Film Award for Best Feature Film in English)
* *Dumkata* (2007)
* *Samaantar* (Marathi) – 2009 (with Sharmila Tagore)
* *...And Once Again* – 2010
* *Dhoosar* (Marathi) – 2011 (won the Maharashtra State Film Award)

### Feature films in other regional languages 
* *Mother* (Bengali) (with Sharmila Tagore & Dipankar Dey)
* *Kalankini* (Bengali) (with Mamata Shankar – Directed by Dhiren Ganguly)
* *Chena Achena* (Bengali) (with Tanuja & Soumitra Chaterjee)
* *Kanneshwara Rama* (Kannada) (with Anant Nag & Shabana Aazmi – Directed by M.S.Sathyu)
* *Paper Boats* (Kannada & English) (with Deepa - Directed by Pattabhirama Reddy)
* *Olangal* (Malayalam) (with Poornima Jyaram & Ambika - Directed by Balu Mahendra)

### TV serials 
* *Kachchi Dhoop* – 1987
* *Naqab* – 1988
* *Paoolkhuna* – 1993
* *Mrignayanee* – 1991
* *Kareena Kareena* – 2004
* *AA Bail Mujhe Maar* - 1987
* *Ek Nayi Ummeed-Roshni* – 2015

## Reality television shows 
## Awards 
## References 

ଶ୍ରେଣୀ:୧୯୪୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ସେସିଲିଆ ପେଇନ-ଗାପୋସ୍ଚକିନ

**ସେସିଲିଆ ପେଇନ-ଗାପୋସ୍ଚକିନ** (ମଇ ୧୦, ୧୯୦୦ &#x2013; ଡିସେମ୍ବର ୭, ୧୯୮୯) ଜଣେ ବ୍ରିଟିଶ-ଆମେରିକୀୟ ଜ୍ୟୋତିର୍ବିଜ୍ଞାନୀ ଓ ଖଗୋଳ-ପଦାର୍ଥ ବିଜ୍ଞାନୀ ଥିଲେ । ସେ ୧୯୨୫ ମସିହାରେ ଉଦଯାନ ଓ ହିଲିଅମର ଆପେକ୍ଷିକ ପ୍ରାଚୁର୍ଯ୍ୟ ଭିତ୍ତିରେ ତାରାମାନଙ୍କ ଗଠନ ବାବଦରେ ତାଙ୍କ ପିଏଚଡି ଥିସିସ ରଚନା କରିଥିଲେ ।

## ଡକ୍ଟରେଟ
ସେପଲି ପାଇନଙ୍କୁ ଏକ ଡକ୍ଟରାଲ ନିବନ୍ଧ ଲେଖିବା ଲାଗି ପ୍ରେରଣ ଅ ଦେଇଥିଲେ । ଫଳରେ ୧୯୨୫ ମସିହାରେ ସେ ରାଡ଼କ୍ଲିଫ ବିଶ୍ୱବିଦ୍ୟାଳୟରୁ (ଅଧୁନା ହାର୍ଭାଡ଼ ବିଶ୍ୱବିଦ୍ୟାଳୟ) ଖଗୋଳବିଜ୍ଞାନରେ ପ୍ରଥମ ବ୍ୟକ୍ତି ଭାବେ ପିଏଚଡି ଲାଭ କରିଥିଲେ । ତାଙ୍କ ଥିସିସର ନାମ ଥିଲା "Stellar Atmospheres, A Contribution to the Observational Study of High Temperature in the Reversing Layers of Stars". ଖଗୋଳବିଜ୍ଞାନୀ ଅଟ ଷ୍ଟ୍ରୁଭ (ଦେ. ୧୯୬୩) ଓ ଭେଲ୍ଟା ଜିବର୍ଗସ ଏହାକୁ "ଖଗୋଳ ବିଜ୍ଞାନରେ ସର୍ବଶ୍ରେଷ୍ଠ ପିଏଚଡି ତତ୍ତ୍ୱ" ବୋଲି କହିଥିଲେ ।

ଭାରତୀୟ ବୈଜ୍ଞାନିକ ମେଘନାଦ ଶାହାଙ୍କଦ୍ୱାରା ପ୍ରଣୀତ ଆୟନୀକରଣ ତତ୍ତ୍ୱ ବ୍ୟବହାର କରି ପାଇନ ତାରାମାନଙ୍କର ତାପମାତ୍ରା ଅନୁସାରେ ସ୍ପେକ୍ଟ୍ରାଲ ବିଭାଗ ସଠିକ ଭାବେ ଗଣନା କରିପାରୁଥିଲେ । ଅଲଗା ଅଲଗା ତାପମାତ୍ରାରେ ଆୟନୀକରଣର ପରିବର୍ତ୍ତନ ସକାଶେ ଶୋଷଣ ଧାଡ଼ିରେ ବହୁଳ ପରିବର୍ତ୍ତନ ହୋଇଥାଏ ବୋଲି ସେ ଦର୍ଶାଇଥିଲେ । ସେ ସିଲିକନ, କାର୍ବନ, ଓ ଅନ୍ୟାନ୍ୟ ସାଧାରଣ ଧାତୁସବୁ ପୃଥିବୀ ଭଳି ସୂର୍ଯ୍ୟର ବର୍ଣ୍ଣାଳୀରେ ମଧ୍ୟ ସମାନ ଆପେକ୍ଷିକ ଅନୁପାତରେ ରହିଛି ବୋଲି ଦର୍ଶାଇଥିଲେ । ଏହା ସେ ସେତେବେଳେ ପ୍ରଚଳିତ ଜଣାଶୁଣା ମତବାଦର (ପୃଥିବୀ ଓ ବାକି ତାରାମାନଙ୍କର ଗଠନ ପାଖାପାଖି ଏକା ମୌଳିକ ପଦାର୍ଥମାନଙ୍କୁ ନେଇ ହୋଇଛି) ଆଧାରରେ କରିଥିଲେ । ତେବେ ସେ ହିଲିଅମ ଓ ଉଦଯାନ ଅଧିକ ଅନପାତରେ ଅଛନ୍ତି ବୋଲି ଜାଣିବାକୁ ପାଇଥିଲେ (ଉଦଯାନ ପାଖାପାଖି ଏକ ମିଲିଅନ) । ତେଣୁ ତାଙ୍କ ତତ୍ତ୍ୱ ତାରାମାନଙ୍କରେ ଉଦଯାନ ଖୁବ ଅଧିକ ଅନୁପାତରେ ରହିଥିବା ବାବଦରେ ମତ ବାଢ଼ିଥିଲା ।

ପାଇନଙ୍କ ତତ୍ତ୍ୱାବଲୋଚନା ସମୀକ୍ଷା ହେବା ବେଳେ ଖଗୋଳ ବିଜ୍ଞାନୀ ହେନରି ନରିସ ରସେଲ ପାଇନଙ୍କୁ ସୂର୍ଯ୍ୟରେ ଅଧିକ ଉଦଯାନ ଥିବା ହେତୁ ତାହା ପୃଥିବୀଠାରୁ ଭିନ୍ନ ବୋଲି ସେ ଦେଉଥିବା ମତରୁ ନିବୃତ ହେଏବାକୁ କହିଥିଲେ । କାରଣ ତାହା ସେତେବେଳର ଗ୍ରହଣୀୟ ମତବାଦଠାରୁ ଅଲଗା ଥିଲା । ପାଇନ ନିଜ କାମର ଫଳାଫଳକୁ ସଦାବେଳେ କୃତ୍ରିମ ବୋଲି କହିଆସୁଥିଲେ ।

## ଆଧାର 
## ଅଧିକ ପଠନ 
*
*
*
*
*
;ଶ୍ରଦ୍ଧାଞ୍ଜଳି
*
*
*
*
*

## ବାହାର ଲିଙ୍କ
* ଗୁଡ଼ସେଲ ଅବଜରଭେରିଙ୍କ ପ୍ରକାଶିତ ଆତ୍ମଜୀବନୀ 
* ଆଷ୍ଟ୍ରୋନୋମିକାଲ ସୋସାଇଟି ଅଫ ଦି ପାସିଫିକଙ୍କ ପ୍ରକାଶିତ ଆତ୍ମଜୀବନୀ 

ଶ୍ରେଣୀ:୧୯୦୦ ଜନ୍ମ
ଶ୍ରେଣୀ:୧୯୭୯ ମୃତ୍ୟୁ
କକୋରୀ କାଣ୍ଡ

କକୋରୀ କାଣ୍ଡ ଉତ୍ତର ପ୍ରଦେଶର କକୋରୀଠାରେ ହେଇଥିବା ଏକ ଟ୍ରେନ ଲୁଠନ କାଣ୍ଡ । 9 ଅଗଷ୍ଠ ୧୯୨୫ ମସିହାରେ ଭାରତୀୟ ସ୍ୱାଧୀନତା ଆନ୍ଦୋଳନ ସମୟରେ ଏହି କାଣ୍ଡଟି ଲଖନଊଠାରେ ହେଇଥିଲେ। ଏହି ଲୁଣ୍ଠନଟି ହିନ୍ଦୁସ୍ତାନ ରିପବ୍ଲିକାନ ସଂଘଦ୍ୱାରା ଆୟୋଜିତ ହେଇଥିଲା।
ଡାହାଣ|thumb|200x200_ପିକସେଲ|ଜର୍ମାନୀ ତିଆରି ପିସ୍ତଲର ଚିତ୍ର, ଏହି ପିସ୍ତଲଟି କକୋରୀ କାଣ୍ଡରେ ଭାରତୀୟ ଆନ୍ଦୋଳନକାରୀମାନେ ବ୍ୟବହାର କରିଥିଲେ।
ଏହି ଚୋରୀ କାଣ୍ଡଟି ରାମ ପ୍ରସାଦ ବିଷମିଲ ଓ ଅସଫୁଲ୍ଲା ଖାନଙ୍କ ନେତୃତ୍ୱରେ ହେଇଥିଲେ। HRA ସଂଘକୁ ସ୍ୱାଧୀନତା ଆନ୍ଦୋଳନରେ ଭାଗ ନେବା ପାଇଁ ଟଙ୍କାର ଆବଶ୍ୟକତା ଥିଲା ଓ ଏହି ଟ୍ରେନ ଚୋରୀଦ୍ୱାରା ସଂଘ ଟଙ୍କା ୟୋଗାଡ କରିବାର ଯୋଜନା କରିଥିଲା।  ଚୋରିକାଣ୍ଡକୁ ରାମ ପ୍ରସାଦ ବିଷ୍ମିଳ, ରାଜେନ୍ଦ୍ର ଲହରୀ, ଚନ୍ଦ୍ରଶେଖର ଆଜାଦ, ଶଚିନ୍ଦ୍ର ବକ୍ଷୀ, କେଶବ ଚକ୍ରବର୍ତୀ, ବନବାରୀ ଲାଲ ଓ ସଂଘର ଅନ୍ୟ ନେତାମାନେ ମିସି ସଫଳ କରିଥିଲେ।  ଏହି କାଣ୍ଡ ସମୟରେ ଟ୍ରେନରେ ଯାତ୍ରା କରୁଥିବା ଜଣେ ଯାତ୍ରୀ ମୃତ୍ୟୁବରଣ କରିଥିଲେ।

## ଚୋରୀ କାହାଣୀ 
୯ ଅଗଷ୍ଟ ୧୯୨୫ ମସିହାରେ ସାହାଜନପୁରରୁ ଲଖନଊ ଯାଉଥିବା ଟ୍ରେନ ଯେତେବେଳେ କକୋରୀଠାରେ ପହଞ୍ଚିଲା ତେବେ ଟ୍ରେନରେ ଯାତ୍ରା କରୁଥିବା ଜଣେ ୟାତ୍ରୀ ଟ୍ରେନର ଚେନ ଟାଣିଥିଲେ ଟ୍ରେନ ଟିକୁ ରଖିବା ପାଇଁ। ଏହି ସମୟରେ ଟଙ୍କା ନେଉଥିବା ଏହି ଟ୍ରେନରୁ ୮୦୦୦ଟଙ୍କା ଲୁଟ ହେଇଥିଲା।

ଏହି ଚୋରୀ ଧରିବା ପାଇଁ ବ୍ରିଟିଶ ସରକାର ଚୋର ଧରିବା ଆରମ୍ଭ କରିଥିଲା ଯେଉଁଥିରେ HRAର ବିଭିନ୍ନ ନେତା ଗିରଫ ହେଇଥିଲେ। ତାଙ୍କ ନେତା ରାମ ପ୍ରସାଦ ବିଷମିଲ ୨୬ ସେପ୍ଟେମ୍ବର ୧୯୨୫ ମସିହାରେ ଗିରଫ ହେଇଥିଲେ ଓ ତାର ୧୦ ମାସ ପରେ ଖାନ ଦିଲ୍ଲୀଠାରେ ଧରା ପଡିଥିଲେ।

## ଗିରଫଦାରୀ 
ମୂଳତଃ ୪୦ ଜଣ ଲୋକ ଏହି କାଣ୍ଡ ପାଇଁ ଗିରଫ ହେଇଥିଲେ। 

##  କାକୋରୀ କାଣ୍ଡର ବିଚାରଣ 
ବିଷମିଲଙ୍କ ସମେତ ବିଭିନ୍ନ ନେତା ଚୋରୀ ଓ ହତ୍ୟା ଦୋଷ ପାଇଁ ଦୋଷୀ ଘୋଷଣା ହେଇଥିଲେ। ୧୫ ଜଣଙ୍କୁ ପ୍ରମାଣ ଅଭାବରୁ ମୁକ୍ତ କରାଯାଇଥିଲା।

### ଶେଷ ଶୁଣାଣି 
ଦୋଷୀଙ୍କୁ ଏହି ପ୍ରକାରର ଦଣ୍ଡ ମିଳିଥିଲା:

* ବିଷମିଲ, ଠାକୁର ରୋଶନ ସିଂହ, ରାଜେନ୍ଦ୍ର ନାଥ ଓ ଅସଫକଲ୍ଲାହ ଖାନଙ୍କୁ ମୃତ୍ୟୁ ଦଣ୍ଡ ମିଳିଥିଲା।
* ଶଚିନ୍ଦ୍ର ନାଥ ଓ ଶଚିନ୍ଦ୍ର ବକ୍ଷୀଙ୍କୁ କଳାପାଣି।i

## ଆଧାର 

ଶ୍ରେଣୀ:ଉତ୍ତର ପ୍ରଦେଶ